Odalović: Nećemo dozvoliti izmenu briselskog sporazuma – Nadlanu.com\nOdalović: Nećemo dozvoliti izmenu briselskog sporazuma\nObjavljeno 6. maja 2013. / 16:38:15\nBEOGRAD - Srbija neće dozvoliti bilo kakvu izmenu briselskog sporazuma, poručio je generalni sekretar vlade Veljko Odalović pred sutrašnji nastavak razgovora o planu implementacije tog dokumenta.\nOdalović, koji je i član vladinog tima za izradu plana implementacije, kaže da na predstojećem sastanku Srba sa KiM sa predstavnicima vlade možda neće biti rešeni svi otvoreni problemi, ali da veruje da će doći do napretka.\n"Izuzetno je velik značaj dogovora sa Srbima sa KiM. Kompletna implementacija i sve ono sto bi trebalo da usledi u dobroj meri zavisi od toga kako ce se srpska zajednica na KiM odnositi prema tom planu", ističe generalni sekrektar vlade.\n"Ove stvari se ne mogu raditi van institucija, preozbiljne su, sa dalekosežnim posledicama i ko god bi preuzeo odgovornost da to rešava na bilo koji drugi način doveo bi sebe u neprijatnu situaciju", naveo je on.\nGovoreći o prvom sastanku timova za implementaciju, održzanom nedavno u Briselu, Odalović ističe da je naša delegacija iznela vrlo jasan stav da je spremna da u dobroj veri ispoštuje potpisani sporazum i da implementira njegov duh."Pristina nije tako razmišljala, čak u jednom trenutku smo prepoznali da i zahtevi predstavnika EU nisu bili u duhu onoga što nosi osnovni dokument. Mi smo na to upozorili i rekli da je za nas to apsolutno neprihvatljivo i da ne samo da nemamo mandat već i da je to deformisanje izuzetno važnog dokmenta koji je dobio opštu međunarodnu podršku i podršku u Srbiji", rekao je on.\nPodsećajući da je briselski sporazum prihvatila vlada i da je usvojen u Skupštini gde je dobio praktično apsolutnu podršku, sem negativnog stava jedne stranke, Odalović je naglasio da bi svako izlaženje iz tih okvira dovelo u pitanje kreidibilitet institucija Srbije i ponovio da se to sigurno neće dozvoliti, što je poručio i vicepremijer Aleksandar Vučić. Inšistiraćenmo na tom okviru, a verujem da će ga razumeti i podržati i predstavnici Srba sa KiM jer implementacija, dodao je, ima smisla zajedno sa njima.\n"Izuzetno važna je i planirana poseta Vučića Kosovu i Metohiji gde će se razgovarati i dalje sa predstavnicima Srba sa kojima se i sada razgovara ali će i svima ostalima biti predočeno šta to ovaj plan nosi", naveo je generalni sekretar vlade.Odalović, koji sutra putuje u Brisel na nastavak razgovora o implementaciji, ističe da ima prostora da se nađu obostrano prihvatljiva rešenja.\n"Sporazum je postavio okvire, plan daje konkretnu dinamiku a realizacija podrazumeva da se na teritoriji KiM gde žive Srbi, u prvoj fazi samo na severu, a kasnije i u svim opštinama gde žive formira Zajednica srpskih opština koja je glavna nit koja spaja i potpisani prvi sporazum, i plan implementacije koji treba da se donese", objasnio je.\nPredstavnik EU Fernando Đentilini je, prema njegovim rečima, predočio našoj i prištinskoj delegaciji dokument o kojem će se na sledećim sastancima razgovarati detaljnije."Taj plan je bio bez rokova jer od toga koji će biti redosled poteza i dinamika implementacije zavisiće i rokovi", kazao je Odalović.\nKako je istakao, beogradski tim je tražio da Priština izmenom zakonske regulative da veće garancije da će ZSO imati određna kolektivna ovlašćenja."Trazili smo da se daju garancije zakonskog karaktera i da se uradi statut ZSO, na koji bi Priština dala saglasnost, kako bi on bio garant srpskoj zajednici da će sva kolektivna prava koja joj pripadaju moći da ostvarje kroz ZSO", naveo je Odalović i precizirao da tačke 4,5 i 6 sporazuma govore o obimu prava i ovlašćenja zajednice.Između ostalog, podsetio je, razgovaralo se i o bezbedonosnim garancijama i zahtevima Srbije da u opštinama sa srpskim življem policijska i ostala infrastuktura bude sastavljena od predstavnika zajednice koja tamo živi i da odražava određenu etnicku strukturu i struktura polociije, i struktura u sudovima i u svim oblastima gde se rešavaju životna pitanja.\n"Važno je da i Srbi sa KiM prepoznaju da će u tim rešenjima njihova prava biti zašticena i da će moći da ostvare najdirektniju vezu sa Srbijom, da Srbija neće nijednog trenutka odustati da podržava Srbe i finansijski, i na svaki drugi način", poručio je on i dodao niko neće ostati bez posla niti će biti "radikalnih poteza i lomova jer nama ne treba da uradimo ništa što bi napravilo ozbiljan problem i poljuljalo poverenje i veru ljudi koji žve na KiM u svoju maticu".\nOdalović kaže da je na sastanku bilo i zahteva da se prvo reši policija i pravosuđe i donesu akti koji će odmah prekinuti i finansiranje i status ljudi koji su ostali da žive na KiM."Mi smo ukazali da ne možemo pristati da se to uradi dekretom a da ne znamo šta je sudbina i status tih ljudi", rekao je on i podsetio da se u potpisanom sporazumu govori o integraciji tih ljudi u određene institucije na KiM. Prema rečima Odalovića, beogradski tim je predložio da se razmotre izmene pravnih propisa na KiM kako bi ZSO mogla da funkcioniše, ali i eventualne izmene propisa u Srbiji da bi se stvorio pravni okvir za implementaciju. Predviđen je i zajednički rad na statutu ZSO, a kasnije, kad se stvore uslovi, da se donese ustavni zakon kojim bi se na pokrajinu prenela određena ovlašćenja. Na pitanje da li plan implementacije predviđa da prvo budu održani lokalni izbori pa onda formirana ZSO, Odalović je objasnio da o tome govori tačka 5 Đentilinijevog plana i da "ima smisla tako razmišljati" jer bi tada ZSO imala pun kapacitet a i u nekim budućim parlamentarnim izborma na KiM srpska zajednica mogla bi da izađe nepodeljena i da bude izabrano 22-23 poslanika u kosovsku skupštinu koji bi bili pravi predstavnici Srba.\nGovoreći o rokovima, Odalović kaže da se traže što brža rešenja zbog evrointegracija Srbije, ali da će beogradski tim insistirati na održivim rešenjima, "jer ono što se sada bude dogovorilo i okviri koji budu postavljeni će dugo biti vodilja, trajno obavezivati i Beograd i Prištinu i imati i istorijsku vrednost".\n"Neće moći lako da se menjaju i neće moći da se izlazi iz njihovih okvira jer garant je ipak EU i Ketrin Ešton tako da nam je važno da se sada ne desi deformacija tog dokumenta nego da duh onoga što je u dokumentu bude ispoštovan i kroz plan implementacije", istakao je on.Kako je dodao, da li će se premijeri Dačić i Tači ponovo sresti u dobroj meri će zavisiti od toga koliki i kakav će biti rezultat rada timova za implementaciju.\n"To bi moglo da bude nešto čime će se zaokružiti ciklus, bar implementacije prvog plana. Ovo je prvi plan, da li ce biti kasnijih planova, o tome se može razgovarati", dodao je on i istakao da je ostalo još puno nerešenih pitanja, uključujući i imovinu ne samo elektroprivrede i telekomunikacija nego i ostale imovine i prava Srba.\nbeogradbriselski sporazumprištinaveljko odalović


DODIK: ZAHTIJEVATI VOJSKU RS, KAD TO MOŽE I KOSOVO — Bosnjaci.Net\nObjavljeno: 16. March 2018. 16:03:32\nPredsjednik Republike Srpske Milorad Dodik izjavio je večeras u Beogradu da bi Republika Srpska trebalo ponovo da zahtijeva formiranje Vojske RS. Dodik je, obraćajući se zvanicama iz RS i Srbije na prijemu u Skupštini grada Beograda, rekao da je RS veoma zainteresovana kada se govori o pitanju Kosova i Metohije.\nOn je ponovio da će zamoliti predsjednika Srbije Aleksandra Vučića da ima u vidu da ne može da se odvoji pitanje Kosova i Metohije od pitanja Republike Srpske.\nPredsjednik RS rekao je da je nacionalni prostor na kojem se nalaze Srbi jedinstven i nedjeljiv, te zahvalio Vučiću za najbolje moguće odnose Srbije i Srpske.\n"Vučić insistira na tome da dođe i do nekog novog projekta. Nedavno je rekao da je spreman da pomogne u ubrzavanju projekta izgradnje auto-puta Banjaluka-Beograd, da Srbija finasira njegovu izgradnju od granice Srbije do Bijeljine", naveo je Dodik.\nOn je istakao da se nada da će uskoro biti završena deklaracija o očuvanju sprskog naroda, koja treba da pokaže da su Srbi jedinstven narod, sa istom kulturom i jezikom.\nDodik je naglasio da je Republika Srpska faktor svih političkih procesa u BiH, ali i u regionu, te da prema svim elementima ima obrise i karaktere države - teriroriju, stanovništvo, efikasnu vlast.\n"Danas je Republika Srpska za Srbe država. Mi se toga nećemo odreći! BiH je prolazana stanica našeg političkog razvoja i nije ni u čemu sveta da bi bila branjena od Srba", kaže Dodik.\nOn je dodao da je veliki broj Srba na prostorima današnje Republike Srpske i Hrvatske stradao u Drugom svjetskom ratu i da je naučio istorijsku lekciju - da uvijek tamo gdje Srbi nemaju državu, nemaju ni slobodu.\n"Pokušali su mnogi proteklih 26 godina, ali nisu uspjeli da satru ideju koja se zvala sloboda Republike Srpske i srpskog naroda. Srbi iz Srpske su dio velikog časnog naroda, sa časnom istorijom, koja ne može biti okaljana time što su neki pravili stereotipe o Srbima kao lošim ljudima", rekao je Dodik.\nOn je naveo da je Srpska, koja je stvorena u uslovima raspada bivše Jugoslavije, bila častan zahtjev svih koji su donosili odluke i vodili Srbe.\n"Srce Srba kuca za Srbiju i sve što se dogodi u Beogradu i Srbiji, reflektuje se u Srpskoj. Živimo u komplikovanim uslovima, u BiH koja je poptuno neefikasna i nefunkcionalna. Danas Srpska jedina funkcioniše na tom prostoru", rekao je Dodik.\nPredsjednik Srpske dodao je da je Republika Srpska udvostručila svoj bruto domaći proizvod, koji iznosi više od 10 milijardi KM, da unjoj ne postoji gotovo nijedan infrastrukturni izazov koji nije riješen, te da gradi bolnice i auto-puteve.\n"Tokom ljeta završićemo izgradnju auto-puta u dužini od 72 kilometra od Banjaluke do Doboja i nastaviti izgradnju prema Brčkom, Bijeljini, Srbiji. Neki kažu da nam to ne treba jer navodno postoji auto-put kroz Hrvatsku, ali to nije naš put, mi hoćemo naš i njega ćemo izgraditi. On nije samo odraz ekonomske i komunikacijske, nego i političke povezanosti", naveo je Dodik.


Zaev: Pokazali smo više evropskih vrednosti i manira od EU\nBeta 19. maja 2021. 11:30\nPremijer Severne Makedonije Zoran Zaev ocenio je da frustracije oko blokiranih pregovora sa EU i kolaps sa isporukom vakcina daju prostor Rusiji i Kini na Balkanu.\nKako su preneli makedonski mediji, Zaev je upozorio EU da će njena reputacija „dobiti udarac na Balkanu i izgubiti mesto pred rivalskim silama ako uskoro ne započne pregovore za članstvo sa Severnom Makedonijom i Albanijom“.\n„Ukoliko put regiona u EU uspori to će otvoriti više prostora za druge sile, posebno za Rusiju i Kinu. Ako EU ne ispunjava svoja obećanja u ovom regionu to će biti manji podsticaj za Kosovo i Srbiju da nadju rešenje u razgovorima koje sponzoriše EU i učiniće da bude manje verovatno da BiH sprovede potrebne reforme“, rekao je premijer Severne Makedonije.\nU intervjuu za briselski magazin „Politiko“ koji je napravljen tokom prošlonedeljne posete Atini Zaev je odbacio ideju komesara EU za proširenje Olivera Varheija za razdvajanje početka pristupnih pregovora Albanije i Severne Makedonije.\n„Jasna je poruka protiv razdvajanja i nadam se da će Bugarska biti razumna“, rekao je on i problem sa Sofijom opisao kao „nesuštinski“, izražavajući optimizam da može da se nadje rešenje spora.\nPremijer Severne Makedonije je istakao da se nada i pmoći zapadnih sila, uključujući američkog predsednika Džozefa Bajdena.\nUkoliko ne bude napretka, ocenio je Zaev, proces proširenja će biti zamrznut najmanje još godinu i po zbog izbora u Bugarskoj, Nemačkoj i Francuskoj.\n„Toliko mnogo žrtava i posle toga EU da ne isporuči (obećano). To je problem. Pokazali smo više evropskih vrednosti i manira od EU“, rekao je Zaev, ali je i pored svih neuspeha u polslednje vreme optimista da EU može da povrati poverene brzim otvaranjem pregovora za članstvo.


Lav pivo - Blic Sport\nPorodica "lavova" je sve brojnija - fudbaleri uz vas smo!\nDan po dan, minut po minut, nestrpljivo odbrojavamo do početka Svetskog prvenstva u Rusiji i trenutka kada ćemo svi da ustanemo i da pozdravimo srpsku zastavu i himnu.\nOsmeh i sličica za „Lavove“\nPorazi su sastavni deo sporta i trebalo bi da ih prihvatimo stoički, na nogama, bez da pognemo glavu... Tako se navija, uvek uz svoje, kada je najteže, sa pesmom i zastave da se vijore. Jer, kada ćemo, ako nećemo sada?\nBori se i navijaj za reprezentaciju\nU Srbiji datume pamtimo po sportskim događajima i beležimo ih crvenim slovima u kalendaru. Bari, 29. maj 1991. i gol Darka Pančeva za Zvezdinu titulu. Istanbul, 16. april 1992. i trojka Saleta Đorđevića za najveći uspeh srpske klupske košarke. Kranj, 15. jun 2003. i pobeda vaterpolista nad Hrvatskom u finalu Evropskog prvenstva.\nZvezda predstavila klupski autobus /FOTO/\nFudbalski klub Crvena zvezda dobio je autobus u klupskim bojama, a predstavnici kompanije "Karlsberg Srbija" i brenda Lav, zvanično su uručili ključeve autobusa predsedniku skupštine crveno-belih Svetozaru Mijailoviću i igračima prvog tima.\nNavijači pivom omogućili Partizanu crno-bele stolice, a Zvezdi autobus\nKompanija Kalsberg Srbija nagradila je fudbalski klub Partizan crno-belim stolicama, a Crvenu zvezdu novim klupskim autobusom.\nLav pivo generalni sponzor Partizana, sa Zvezdom ugovor na tri godine\nKompanije Karlsberg Srbija saopštila je da je Lav pivo potpisalo sponzorske ugovore sa fudbalskim klubovima Partizan i Crvena Zvezda.


Vlada FBiH: Preporuke poslodavcima za zaštitu radnika od visokih temperatura » IlijašNet\nRedakcija 22. jun 2021 ID: 18672\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 22. jun 2021 @16:20 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2106-221620-18672 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.


Čepurin: Ništa ne može sprečiti da poseta Putina Srbiji bude uspešna | Novosti.RS\nČepurin: Ništa ne može sprečiti da poseta Putina Srbiji bude uspešna\n15. 10. 2014. u 10:42\nAmbasador Rusije u Beogradu Aleksandar Čepurin izrazio je danas uverenje da poseta predsednika Vladimira Putina Srbiji može biti samo uspešna\nBEOGRAD - Ambasador Rusije u Beogradu Aleksandar Čepurin izrazio je danas uverenje da poseta predsednika Vladimira Putina Srbiji 16. oktobra može biti samo uspešna i nikakva drugačija.\n"Suđeno je da poseta bude uspešna. Ništa ne može sprečiti taj uspeh, samo možda kiša tokom parade", rekao je Čepurin Tanjugu.\n"Mi to veoma cenimo i smatramo to veoma važnim. I poseta predsednika Putina ide u tom pravcu", rekao je Čepurin.\nOn je dodao da poseta ima tri glavna elementa. Prvi i najvažniji cilj je da se prijateljski\nodnosi između naroda ali i politički odnosi transformišu u ekonomsku, naučnu i kulturnu saradnju, kaže ruski ambasador.\n"To će biti najvažniji deo razgovora i sporazumi (čije je potpisivanje najavljeno) biće posvećeni upravo tome", dodao je on.\nDrugi cilj posete je da se oda počast srpskim i ruskim herojima.\nKako je dodao, za neke taj datum - 70. godišnjica oslobođenja Beograda ili Dan pobede- nemaju posebnu važnost, ali za Ruse i Srbe koji su stradali u toj svetskoj kataklizmi to je važan događaj.\n"Važno je da ispravno pamtimo našu istoriju. Naši narodi su se nalazili na ispravnoj strani istorije,iskazivali hrabrost i veoma su mnogo stradali. Naša obaveza je da im odamo počast. U oslobađanju Srbije poginulo je 31.000 sovjetskih vojnika", istakao je Čepurin.\nKao treći cilj on je istakao kontakt između dva rukovodstva kako bi se razmotrila bilateralna pitanja ali i ona sa svetske političke scene.\n"Putinov dolazak u Beograd nije jedinstvena poseta. On je bio i u Briselu, Parizu, Kini, Brazilu i mnogim drugim zemljama i zato u ovome ne vidim ništa čudno.Tim pre što iz Beograda odlazi u Milano na samit Evropa-Azija. To je normalna stvar."\nPrema njegovim rečima, Putin je jedan od lidera savremenog sveta i uz to harizmatičan i gde god da otputuje to se pažljivo prati.\n"Nadam se da će i poseta Beogradu izazvati odgovarajući interes", rekao je Čepurin, dodavši da će Putinov dolazak doprineti i da se istakne i uloga Srbije u svetu.\n"Naši odnosi se razvijaju u dobrom smeru, ne radimo ni protiv koga, zainteresovani smo za to da se naše zemlje i privrede razvijaju, da se podigne životni standard građana i ako ta saradnja ide na korist obe strane - onda tu saradnju treba unapređivati", dodao je ruski ambasador.\nNa konstataciju da interes za posetu ima veze i sa tim kakve bi poruke Putin mogao da iznese po pitanju Ukrajine, Čepurin kaže da to neće biti poseta tokom koje će se koncentrisati na pitanja kriznih situacija u svetu ili na načinima za regulisanje ukrajinske krize.\n"To nije kriza koju je izazvala ili isprovocirala Rusija, zahvaljujući Rusiji postignuto je krhko primirje", istakao je on, dodavši da bi svi normalni ljudi trebalo da rade na tome da se ta kriza reši političkim sredstvima.\nUoči Putinove posete najavljeno je potpisivanje sedam sporazuma, kao i da će jedna od tema razgovora biti i proširenje bescarinskog izvoza iz Srbije u Rusiju.\nČepurin veruje da će možda biti potpisano i više od sedam sporazuma i da će imati uglavnom ekonomski karakter, uključujući energetiku i železnice.\nOn je podsetio da 85 odsto robe koja se iz Srbije izvozi u Rusiju oslobođeno carina, dok se o ostalim, koje ne potpadaju pod taj režim, razgovara.\n"Na sastanku Međuvladine komisije 7. oktobra se o tome razgovaralo i to dobronamerno i obe strane su imale želju da se nađe rešenje.Ostaje da se vidi šta će biti 16. oktobra i ja se nadam pozitivnom pomaku i to u interesu Srbije", zaključio je Čepurin.\nstedi se na vremenu:))\nBolje je da prisluskuju nego da tumace ljubomorne traci!\nSvaka cast gospodine ambasadore, ova provokacija je bila spremana da omete dolazak predsednika Putina.Eto nasta je sve spreman demokratski zapad.\nSutra svi na docek Putina poslednja nada u odbrani Srpstva\nNeće biti ni kiše, radim na tome. Šaljem oblake u evropu.\nTako je brate Čepurine!\nSutra ,taman da sikire sa neba padaju dočekaćemo Putina i nikakvi korumpirani političari to neće moći da spreče\nPutine brate s ljubavlju te bratskom ocekujemo.DOBRO nam DOSAO\nMa koliko se svi naši "prijatelji" i neprijatelji trudili da poseta dobije sasvim drugu konotaciju, videće da se radi samo o iskrenom prijateljstvu !\nNeka "puknu" svi naši dušmani !


RTCG - Radio Televizija Crne Gore - Nacionalni javni servis :: Turizam i ekologija :: Za rad zimi traže subvencije / print=true\nHOTELI U HN 29. 11. 2017. 10:39 >> 10:07 1\nHOTELI U HN\nZa rad zimi traže subvencije\nDok Turistička organizacija Herceg Novog pokušava da pokrene turističku privredu grada i tokom zime, realnost na koju ukazuju hotelijeri je da od novembra do aprila, ipak nemaju goste, pa ni računicu da budu otvoreni. Računi se samo gomilaju, a turista nema ni za pokriće osnovnih izdataka.\n"U hotelijerstvu, u zimskom periodu, vrlo je teško naći ekonomsku isplativost. Troškovi opterećuju hotelijerstvo. To su oni ulazni troškovi, prvenstveno mislim na režije, ali i na sve one troškove, koje država, lokalna uprava ili javna preduzeća uzimaju za poreze i usluge", naveo je Milić.\nOn je mišljenja da je potrebno umanjiti dažbine, takse, porez na plate zapolenih, pa čak i PDV na usluge u periodu mrtve sezone, čime bi se hotelska industrija umogome rasteretila.\n"Država naravno mora da ima koristi od svega toga, ali mislim da bi trebalo da kreira takav ambijent gdje će biti više onih koji će otvarati hotele, jer će u tom trenutku država možda kroz veći broj zaposlenih imati isto, nego da niko u tome ne vidi računicu, zatvara hotele u zimskom periodu, pa da na kraju ne bude ni za koga dobro", ocijenjuje Milić.\n"Razgovarao sam sa predstavnicima Turističke organizacije, sa kojima imam maksimalno dobru i korektnu saradnju i zasita želim da izađem u susret za sve što mogu. Predložio sam da se Praznik mimoze i njegovi dijelovi malo pomjere za kasnije. Možda za kraj februara, pa da se to nastavi još nekim feštama i slično", navodi Popović.\nNema letova, vrijeme loše, Praznik mimoze nije za strance\n"Prvo, kako će gosti doći ovamo u periodu zime? Ne postoje letovi, Tivatski aerodrom se zatvara u 16 časova, kolima je predaleko, posebno tokom zime. Kada je vjetrovito u Dubrovniku, što se često dešava, kako sletjeti? Vrijeme je, uglavnom, nestabilno i kišno. Kada je lijepo i ja volim biti ovdje, ali kada je kiša šta će gost raditi?", jasna je ona.\nPored dobre volje većine vlasnika hotela da budu otvoreni zimi, u tom periodu jednostavno nedostaje događaja, ponuda je siromašna ili je uopšte nema. Tivatski aerodrom ne radi za noćne letove, što umnogome ostavlja loš utisak na one koji se, ipak, odluče da posjete Herceg Novi.


Predmet Berezovski vraćen prvostepenom sudu\nBoris Berezovski pronađen je mrtav 23. marta u svom domu u Londonu (Reuters)\nApelacioni sud u Beogradu saopćio je u srijedu da je ukinuo rješenje Višeg suda, koji je, po molbi ruskog tužioca za pružanje međunarodne pravne pomoći u krivičnom postupku protiv ruskog tajkuna Borisa Berezovskog, izrekao privremenu mjeru osiguranja oduzimanja imovinske koristi nekih kompanija u Srbiji i predmet vratio prvostepenom sudu na ponovno odlučivanje.\nViši sud, kako se obrazlaže, nije u potpunosti izveo dokaze o vlasničkoj povezanosti Berezovskog i nekih kompanija u Srbiji.\nProtiv Berezovskog, ruskog tajkuna koji je u martu nađen mrtav u Londonu, u Rusiji se vodi krivični postupak, a molbu za pružanje međunarodne pravne pomoći organima Srbije predalo je Glavno tužilaštvo Ruske Federacije 29. oktobra prošle godine.\nRješenjem Višeg suda u Beogradu od 11. jula određena je privremena mjera osiguranja oduzimanja imovinske koristi, tako što je kompanijama Danube Foods Group BV iz Amsterdama i Clates Holoding BV zabranjeno otuđenje i opterećenje njihovih udjela u kompanijama Bambi Banat AD Beograd, Zabavni park za decu i omladinu Bambi park i AD IMLEK.\nTu su i kompanije Mlekara Subotica, Knjaz Miloš, Knjaz Miloš-Natura Batajnica, Belosavac 2001 Smederevska Palanka i Sekopak Beograd.\nOdbijen prijedlog privremene mjere\nPrvostepenim rješenjem bila je određena zabrana korištenja i raspolaganja pravima iz akcija i udjela navedenih kompanija, uključujući i uskraćivanje prava prinudnim upravnicima imovine Berezovskog predstavnicima kompanije Grant Thornton UKLLP da zaključuju pravne poslove koji se odnose na raspolaganje predmetnim akcijama i vlasničkim udjelima.\nTakođer, Centralnom registru depoa i kliringa hartija od vrijednosti Srbije, kao i Agenciji za privredne registre, naređeno je da izvrše upis navedene zabrane otuđenja i opterećenja akcija, navodi se u saopćenju, prenosi Tanjug.\nIstim rješenjem je odbijen prijedlog ruskog tužioca od 29. oktobra 2012. godine za određivanje privremene mjere osiguranja imovinske koristi u odnosu na kompaniju Knjaz Miloš Banja Luka i kompaniju Knjaz Miloš Montenegro.\nPosebno odjeljenje Apelacionog suda u Beogradu utvrdilo je da prvostepeni sud u postupku pružanja međunarodne pravne pomoći nije primjenio Odredbe o međunarodnoj saradnji, a bio je dužan.\nNaloženo je da se u ponovnom postupku pravilno utvrde činjenice od kojih zavisi ko je vlasnik imovine kompanija prema kojima se izriče privremena mjera i povezanost Berezovskog sa njihovom imovinom.\nTakođer, Viši sud treba utvrditi da li se radi o imovini za koju postoji sumnja da je proistekla iz krivičnog djela i kao takva prenijeta na treća lica.\nRuski oligarh Boris Berezovski, jedan od najžešćih kritičara Vladimira Putina, 2000. godine je dobio azil u Velikoj Britaniji, a 23. marta nađen je mrtav u svom domu u Londonu.\nSrbija zaplijenila imovinu Berezovskog\nSrbija je ispunil zahtjev Rusije i zaplijenila imovinu pokojnog ruskog oligarha i disidenta vrijednu oko 300 miliona dolara.\nBoris Berezovski sahranjen u Britaniji\nOligarh Boris Berozovski je 23. marta nađen mrtav u svojoj kući u Ascotu, u grofoviji Berkshire na jugu Britanije.\nBerezovski pronađen s omčom oko vrata\nBritanski detektivi naveli da se još ne može isključiti mogućnost da je neko bio umiješan u smrt ruskog tajkuna.\nSedmicu dana prije smrti telefonirao je Abramoviču i pričao mu kako mu je život prošao ni u šta.


Šef Mišlenove kuhinje dolazi u Srbiju – Lepe vesti ONLINE\nŠef Mišlenove kuhinje dolazi u Srbiju\nZahvaljujući Udruženju „Ja volim Francusku“ Srbiju će posetiti Kristijan Tetedoa, šef Mišlenove kuhinje – „najbolji od najboljih“.\nČovek koji je tokom svoje bogate karijere bio lični kuvar predsednika Francuske i poneo titulu najboljeg restoratera, učitelja svih kuvara i predsednika Mišelinovih kuvara u Francuskoj stiže u našu zemlju. Slađana Novaković, predsednica Udruženja „Ja volim Francusku“, izjavila je za RTS da je priprema dolaska Tetedoa Kristijana (Christian Tetedoie) zahtevala uspostavljanje kontakta sa predstavnicima iz turističkog, ugostiteljskog i kulturnog sektora Republike Francuske.\n– Uprkos svim preprekama, zahvaljujući dobroj volji, istrajnosti, kao i profesionalizmu, uspeli smo da odolimo svim izazovima i na kraju dobili potvrdu o dolasku Kristijan Tetodua u našu zemlju u periodu od 4. do 7. maja – naglašava Novakovećeva.\nPored toga, bilo je neophodno ispuniti više uslova kako bi se obezbedio dolazak uvaženog gosta.\nNa 10.000 metara nadmorske visine ljudsko čulo ukusa reaguje sa 30 odsto manje kapaciteta. Umesto da koriste formulu premošćavanja te situacije i koriste dodatke kao što su šećer, so i biber, „Er Frans“ kao kompanija koristi znanje i umeće Mišlenovih kuvara, te se u njihovoj prvoj i biznis klasi služe specijaliteti na kojima oni rade.\nDvanaest restorana u Beogradu osvojilo je preporuke Michelin inspektora, jedan je dobio nagradu Bib Gourmand, a jedan – priznanje za održivu gastronomiju.\nJedan od zahteva za dolazak Kristijana je bio upravo taj, da u Srbiju dođe letom kompanije ‘Er Frans’ u kome će mu biti obezbeđen takav obrok, koji je možda urađen baš po njegovom receptu“, istakla je gošća RTS-a.\nSledeći uslov je bio i partnerstvo u okviru projekta proverenom partneru, udruženju „Ja volim Francusku“, zbog aktivnosti koje su sproveli u prethodnih pet godina. Pokrajinski sekretar za privredu i turizam Vojvodine je doprineo uspešnosti u okviru svih međunarodnih projekata Udruženju.\nCentralni događaj posete Kristijana Tetodua će biti svečana večera koja će biti upriličena 5. maja u restoranu „Red Queen“ u Beogradu na vodi. U saradnji sa gostom i njegovim asistentom je osmišljen meni koji je približan ukusima na koje smo navikli u Srbiji, ali će imati i dozu nečega što nije specifično za naše podneblje.\nChristian Tetedoie u Beogradu\nSve o beogradskim spomenicima u jedinstvenoj aplikaciji\nSrbija među TOP 20 destinacija za 2022. godinu!\nBeograd dobio autentičnu sortu lala


EPCG ostvarila dobit od 2,1 milion EUR | MINA\nNaslovnica Glavna vijest EPCG ostvarila dobit od 2,1 milion EUR\nEPCG ostvarila dobit od 2,1 milion EUR\nPodgorica, (MINA-BUSINESS) – Elektroprivreda (EPCG) je u prvoj polovini godine ostvarila neto dobit od 2,1 milion EUR, saopšteno je iz te elektroenergetske kompanije.\nKompanija je, kako su kazali, tokom prve polovine godine poslovala u ekonomskom okruženju punom izazova, kao posljedica pandemije Covid-19.\n“Koronavirus djelimično je zaustavio i usporio globalnu ekonomiju, a negativni efekati nijesu zaobišli ni energetski sektor. Upravo zbog toga u većini zemalja Evropske unije (EU), ali i u Crnoj Gori, došlo je do pada potrošnje struje i nestabilnosti berzanskog trgovanja električnom energijom”, navodi se u saopštenju.\nPored uticaja pandemije na regionalnom i lokalnom nivou, na rezultate poslovanja energetskog sektora uticala je, kako su dodali, i izuzetno loša hidrološka situacija u prvoj polovini godine.\n“Naime, deficit pаdаvinа, koji je bio skoro 50 odsto u odnosu na desetogodišnji prosjek, značajno je uticao na poslovni rezultat kompanije”, objasnili su iz EPCG.\nPrihod EPCG je u prvoj polovini godine iznosio 148,2 miliona EUR, što je 8,5 odsto manje u odnosu na isti prošlogodišnji period.\n„Uključujući i nove ekološke takse, na državnom i lokalnom nivou, dobit EPCG prije odbijanja kamata, poreza i troškova amortizacije (EBITDA) u prvoj polovini godine je ostvarena u iznosu od 13,4 miliona EUR, odnosno 39,2 odsto manje u odnosu na isti prošlogodišnji period“, precizirali su iz EPCG.\nI pored dobre spremnosti i stabilnog funkcionisanja proizvodnih objekata, ukupno ostvarena proizvodnja električne energije u prvoj polovini godine iznosila je 1,15 hiljada gigavat sati (GWh), što je za 342 GWh odnosno 22,9 odsto manje u odnosu na planiranu i 192 GWh odnosno 14,3 odsto manje u odnosu na uporedni period prošle godine.\n„U hidroelektranama je proizvedeno 573 GWh, dok je Termoelektrana (TE) Pljevlja proizvela 576 GWh električne energije“, navodi se u saopštenju.\nIz EPCG su dodali da se investicioni ciklus kompanije sprovodi nesmetanom dinamikom i da se preduzimaju sve neophodne mjere kako bi se u ovakvim okolnostima osiguralo sigurno snabdijevanje svih kupaca.\n„Veliki napori se ulažu u optimizaciju raspoloživosti postrojenja i smanjenje troškova, kao i povećanje ukupne efikasnosti, a sve u cilju poboljšanja sigurnosti snabdijevanja potrošača i stabilnosti i održivosti elektroenergetskog sistema države”, zaključuje se u saopštenju.


kampanja za bezbednost saobraćaja\nNa teritoriji Kruševca ih ima tačno-10(jedan obezbeđen branicima i polubranicima na Jasičkom putu i 9 sa trouglom preglednosti i vertikalnom signalizacijom).\nSavet za bezbednost saobraćaja Kruševca i Izdavačka kuća „Epoha“ pokrenuli su kampanju za povećanje bezbednost na pružnim prelazima:na ukupno pet,u narednih 20 dana podeliće se 3.000 flajera sa upozorenjima i savetima koji se odnose na siguran prelazak pruge.Prelazi će biti i pregledani,a njihovo trenutno stanje,zajedno sa predlozima mera za pobošljanje bezbednosti- predstavljeni do kraja godine.\n- Na sreću,nemamo zabeleženih nezgoda na pružnim prelazima,ali svake godine radimo ovu kampanju,kako bi svim učesnicima u saobraćaju skrenuli pažnju da vode računa, jer nemaju nikakve šanse u kontaktu sa vozom-napominje Dragan Blažić, ispred Saveta za bezbednost saobraćaja grada Kruševca. –Manja frekventnost određenih ukrštaja drumskog i železničkog saobraćaja ne znači da se potencijalno nezgode ne mogu dogoditi. Kampanju radimo na pet pružnih prelaza,kako bi što više građana dobilo informaciju o svim bezbednosnim rizicima koje nosi ukrštaj pruge i saobraćajnica.\nPostavljanje rampi,napominje Blažić,zavisi od frekventnosti i ranga železničkog,odnosno drumskog saobraćaja.\n-Ne postoji neobezbeđen pružni prelaz,samo postoje različiti načini obezbeđenja- podseća Blažić.-Manje frekventni, obeležavaju se trouglom bezbednosti, vertikalnom i horizontalnom signalizacijom, dok se polubranici i branci postavljaju na frekventijim ukrštajima.\nMilenko Filipović,direktor IP „Epoha“, iznosi da su podaci u gradovima gde su rađena slična istraživanja ukazuju na trend smanjenja broja saobraćajnih nezgoda i dodaje da smatra kako je to neposredni rezultat preventivnih kampanja.\nŠTA SE SME, A ŠTA NE SME PORED PRUGE:\nNAJVAŽNIJI saveti otštampani na flajerima koji se dele pored kruševačkih prelaza:Uvek kada se približavate prelazu puta preko železnike pruge, gledajte i pratite saobraćajnu signalizaciju,usporite i prilagodite brzinu, oprezno se približavajte, prekinite razgovor sa saputnicima,utišajte muziku,skinite slušalice,ne telefonirajte(to se izvesno i ne sme u saobraćaju),otvorite prozore i slušajte,pogledajte u oba pravca(voz može naići s obe strane), stanite ispred prelaza i kada nema znaka STOP. Ako se vozite u koloni,pustite vozilo koje je pred vama da pređe pružni prelaz, kako se ne bi dogodilo da morate stati na pruzi usled usporavanja ili zaustavljanja tog vozila.Tek kada i za vas ima dovoljno mesta iza tog vozila,startuje svoje i pređite preko pruge.\nKruševac Kruševac vesti pruga Kampanja


ОСНОВНА МУЗИЧКА ШКОЛА „ПЕТАР ИЛИЋ“ – Портал Школа Србије\nОСНОВНА МУЗИЧКА ШКОЛА „ПЕТАР ИЛИЋ“ - Аранђеловац\nДанас музичка школа има око 140 ученика обухваћених osnovnim obrazovanjem sa isturenиm odeljenjem u Topoli. Nastava je organizovana u pet odseka : violina, klavir i harmonika,solo pevanje i klarinet. Za kratko vreme stekla je ugled i postala centar kulture opštine Aranđelovac. Tokom cele godine je jedna od organizatora muzičkog života u gradu. Pored redovnih Internih i Javnih časova, brojnih koncerata po školama i koncertima za roditelje i građane, muzička škola je i organizator koncerata poznatih umetnika i ansambala:\nViše koncerata Ane, Irene i Tripa Simonutija, Kamerni ansambl “Cirih 76”, Nataša Veljković, “orkestar udaraljke” iz Belgije, Leonora i Slobodan Mirković iz Ciriha, duo Delong –Francuska, klavirski trio Lanini iz Novog Sada, Dušan Trbojević, klavirski duo iz Italije i mnogi drugi.\nШkola je bila organizator 44. Festivala muziчkih i baletskih шkola Srbije, а истиче се по saraдњи sa mnogim muzičkim školama iz zemlje i inostranstva.\nNaši učenici uvek osvajaju velika priznanja na festivalim i takmičenjima gde гog se pojave. Na muzičkim Festivalima škola Srbije naši učenici i profesori u proteklih 15 godina osvojili su 10 prvih, 5 druge, 6 trećih i 6 pohvala. To svedoči o kvalitetu naših muzičkih talenata, ali i o sposobnosti njihovih predavača da im svoje znanje prenesu. Najuspešniji je svakako Milorad Savić koji je na Jugoslovenskom takmičenju mladih klavirista osvojio treću nagradu u Novom Sadu 1992 godine, u Nišu 1994.god., drugu nagradu na međunarodnom Festivalu Petar Konjović 1995 godine , i konačno u Torinu prvu nagradu. Terzić Aleksandar koji je osvojio treće mesto na međunarodnom takmičenju pijanista u Italiji.


Vesti iz BCBP, Uticaj organizacija civilnog društva na pregovore o Poglavlju 24\nVaša lokacija / Beogradski centar za bezbednosnu politiku / Aktivnosti / Vesti iz BCBP / Uticaj organizacija civilnog društva na ... /\nUticaj organizacija civilnog društva na pregovore o Poglavlju 24\nDatum: 23. april 2018.\nNacionalni konvent o Evropskoj uniji (NKEU) obeležio je četiri godine rada održavanjem Pete Plenarne sednice 23. aprila 2018. godine u Narodnoj Skupštini Republike Srbije. Na sednici se okupilo preko sto pedeset zvaničnika na najvišem državnom nivou, predstavnika diplomatskog kora, civilnog društva, novinarskih i medijskih udruženja i ostalih zainteresovanih aktera.\nNa Plenarnoj sednici predstavljeni su rezultati rada koji su postignuti u prethodnih godinu dana. Ove godine je poseban fokus bio na Izveštaju o napretku Srbije u procesu integracije u Evropsku uniju koji je izašao u aprilu 2018. godine. Teme sednice su takođe bili napredak Srbije u Poglavlju 23 i promena Ustava i sloboda govora i sloboda medija.\nSednicu su svojim uvodnim obraćanjima otvorili, Ana Brnabić, predsednica Vlade Republike Srbije, Vladimir Marinković, potpredsednik Narodne Skupštine Republike Srbije, Sem Fabrizi, šef Delegacije EU u Srbiji, Norbert Beckmann-Dierkes, direktor Fondacije Konrad Adenauer i Nataša Dragojlović, koordinatorka Nacionalnog konventa o EU.\nSavetnica za medije predsednika Republike Suzana Vasiljević saopštila je da je izrada nove Medijske strategije obustavljena i da je potrebno formirati novu Radnu Grupu koja će raditi na izradi strategije. Predstavnici medija i medijskih udruženja su izrazili sumnje u navode koji su izneli predstavnici državne vlasti i izneli mišljenje da je Izveštaj EU na pravom tragu stvarne situacije u Srbiji u oblasti slobode izražavanja i medija. Predstavnici Delegacije EU u Srbiji podsetili su da je sloboda izražavanja i medija jedan od osnovnih principa EU i da je zbog toga zabrinjavajuća ocena koju je EU iznela u svom Izveštaju o napretku Srbije.\nPored BCBP, koji je koordinator Radne grupe NKEU za Poglavlje 24, članovi Radne grupe su i Beogradski centar za ljudska prava, Centar za evropske politike, Centar za istraživanje javnih politika, Centar za istraživačko novinarstvo Srbije, Centar za razvoj građanskog društva Protecta, Centar za zaštitu i pomoć tražiocima azila, Društvo sudija Srbije, Grupa 484, Južne vesti, Praxis, Udruženje tužilaca Srbije i Viktimološko društvo Srbije. Pored nevladinih organizacija u užem smislu, u Radnoj grupi predstavljena su i dva strukovna udruženja, kao i dve novinarske organizacije. Kad je reč o teritorijalnoj rasprostranjenosti, pored organizacija iz Beograda, u radu Radne grupe za poglavlje 24 učestvuju i dve organizacije iz unutrašnjosti.\nTokom 2017. godine održane su radna sednica o Prvom šestomesečnom izveštaju o ispunjenosti AP 24 za period jul-decembar 2016. godine, radna sednica o Prvom šestomesečnom izveštaju o ispunjenosti AP 24 za prvu polovinu 2017. godine i radni sastanak o rizicima od finansiranja terorizma koji proističu iz neprofitnog sektora.\nNa osnovu predloga organizacija građanskog društva, postignut je napredak kada je reč o praćenju i izveštavanju o ispunjenosti aktivnosti iz Akcionog plana za poglavlje 24. Podržan je predlog da Pregovaračka grupa za Pravdu, slobodu i bezbednost najmanje dva puta godišnje obaveštava javnost o stepenu ispunjenosti mera iz Akcionog plana za poglavlje 24. Izveštavanje će se sprovoditi na svakih 6 meseci, početkom godine za prethodnih 6 meseci i u septembru. Polugodišnji izveštaji ujedno su dostavljani i EK, a biće dostupni javnosti preko sajta MUP-a.\nDodatno, ali za samo neke od aktivnosti, omogućeno je učešće predstavnika organizacija građanskog društva u sprovođenju konkretnih mera tamo gde su one eksplicitno pomenute. Sa druge strane, učešće civilnog društva u izveštavanju omogućeno je kroz redovne konsultativne sastanke sa Pregovaračkom grupom koje će se, prema usvojenom predlogu građanskog društva, organizovati pre objavljivanja šestomesečnih izveštaja o ispunjenosti AP 24. Mišljenja OCD-a biće uzeta u obzir prilikom izrade ovih polugodišnjih izveštaja. Dodatno, utvrđena je potreba i da se organizuju posebni, tematski sastanci.\nPovezane teme:NKEU, Poglavlje 24, eu, Srbija i EU, evroatlantske integracije


Donatorska konferencija u Briselu: 809 miliona eura pomoći – Minber\nsrp. 16, 2014 at 10:43 pm\nPredsjedavajući Vijeća ministara BiH Vjekoslav Bevanda i ministar vanjskih poslova BiH Zlatko Lagumdžija uživo su večeras u Dnevniku TV1 iz Brisela potvrdili da je BiH na donatorskoj konferenciji dobila 809 miliona eura urgentne pomoći.\nOvo su sjajne vijesti s obzirom da su procjene potreba iznosile 650 miliona eura. BiH je, dakle, premašila iznos potreba i dobila 160 miliona eura više, potvrdili su Bevanda i Lagumdžija.\nBevanda i Lagumdžija nisu krili svoje ogromno zadovoljstvo rezultatima donatorske konferencije. Najavili su i da je pred njima sada još mnogo posla te da će fokus biti na ubrzavanju procedura kako bi finansijska sredstva što prije bila operativna, uz naglasak na transparentnost u procesu raspodjele i trošenja donatorskih sredstava.\n“Za urgentne mjere nakon poplava trebala nam je cifra od 650 miliona eura. No, ova cifra je prevaziđena. Zemlje učesnice i međunarodne finansijske institucije obavezale su se na 809 miliona eura za BiH, za prvu urgentnu fazu. Možemo ići dalje i već smo krenuli u drugu fazu”, istakao je Lagumdžija za TV1.\nNapomenuo je da su potrebe za sanaciju štete u Srbiji bile procijenjene na 830 miliona eura, a da je ovoj zemlji na donatorskoj konferenciji obećano oko 995 miliona eura.\n“Dakle, za BiH i Srbiju obećano je oko 1, 846 milijardi eura. Takođe, obezbjeđeno je 42 miliona eura za projekte regionalne saradnje”, dodao je Lagumdžija, ukazujući na značaj jedinstvenog nastupa BiH i Srbije u Briselu. Najvažnija lekcija je – ujedinjeni možemo gotovo sve.\nNajbitnije je, kako ističe, osigurati transparentno trošenje doniranih sredstava, što je bio zahtjev donatora. Tokom konferencije bilo je govora i o uspostavljanju mehanizma nadzora nad svim aktivnostima u koje su uključeni kako vlasti u BiH, tako i donatori, predstavnici nevladinog sektora, medija, akademske zajednice… Za svaku KM mora se znati odakle je došla i gdje će biti utoršena.\n“Važno je hitno i organizovano raditi kako ne bismo dozvolili da niti jedna KM ne ode u krive ruke”, naglašava Lagumdžija.\nKada je riječ o prioritetima, oni su definisani u kratkoročnoj fazi.\n“Obezbijediti krov nad glavom za sve ljude koji su ostali bez domova, obnoviti škole kako bi djeca u septembur mogla neometano pohađati nastavu, te zadržati stara i obezbijediti nova radna mjesta”, jasan je Lagumdžija.\nVjekoslav Bevanda za TV1 ističe da će naredni korak Vijeća ministara BiH biti formiranje transparentnog načina implementacije i utroška sredstava.\n“Srećan sam i zadovoljan zbog činjenice da je cifra doniranih sredstava premašila onu koju je Evropska komisija procijenila u prvoj fazi obnove BiH. Konferencija je bila uspješna i mogu odahnuti, budući da sam u saradnji sa mojim timom uložio mnogo napora i truda za pripremu i prezentaciju”, dodaje Bevanda\nZadovoljstvo zbog uspješno održane donatorske konferencije nije krio ni federalni premijer Nermin Nikšić. On je za TV1, između ostalog, kazao da je svjetska zajednica pokazala solidarnost sa BiH i Srbijom.\nPotrebe BiH 650 miliona eura, u Briselu obećano 809 miliona eura.\nPotrebe Srbije 800 miliona eura, u Briselu obećano 995,2 miliona eura.\nRegionalna podrška 42,4 miliona eura.\nUkupna sredstva za BiH i Srbiju 1,846 milijardi eura\nIzraelci ubili djecu koja su se igrala na plaži


Portparol šefice evropske diplomatije Maja Kocijančič izjavila je da EU računa na smirenost i uzdržanost svih strana povodom današnjih tenzija u vezi sa posjetom kosovskog predsjednika Hašima Tačija sjeveru Kosova.\nUpitana da iznese stav o dolasku Tačija i pripadnika jedinice ROSU na sjever Kosova i o reakciji srbijanskih vlasti, Kocijančič je za agenciju Beta kazala da EU ozbiljno pristupa takvim situacijama i da je “u bliskom kontaktu sa svim relevantnim akterima, uključujući KFOR”.\n“Kao i uvijek, očekujemo od svih strana da reaguju smireno i uzdržano”, navela je portparol Federike Mogerini.\nPripadnici specijalne kosovske jedinice ROSU raspoređeni su danas u neposrednoj blizini vještačkog jezera Gazivode u sklopu obezbjeđivanja Tačijeve posjete toj oblasti. Tači je izjavio da je danas imao čast da prošeta po sjeveru Kosova, da čamcem obiđe jezero Gazivode i istakao da je to dio teritorije Republike Kosovo.\nDirektor Kancelarije Vlade Srbije za Kosovo i Metohiju Marko Đurić, izjavio je da su, kako je rekao, “albanske paravojne formacije”, maskirane i sa dugim cijevima, “napale i zauzele” Gazivode kako bi Tači mogao da posjeti to jezero.\nĐurić je rekao i da je predsjednik Srbije Aleksandar Vučić izdao nareĐenje za podizanje policije i vojske Srbije na najviši nivo borbene gotovosti.\nSAD trebaju odbiti ideju crtanja novih granica na Balkanu


Đelić: Izbegavati posrednike u trgovanju akcijama\nBlic - 15.12.2007\nIz Predloga zakona o besplatnoj podeli akcija izbačena je mogućnost da zaposleni i bivši zaposleni u javnim preduzećima umesto akcija dobiju novčani bonus. To je bio i jedan od prigovora sindikata, pa je predlog tog zakona s ovom i još nekim izmenama, upućen u skupštinsku proceduru.\nSindikati ljuti zbog načina podela akcija\nBlic - 14.12.2007\nNedelju dana posle odluke Vlade da prihvati Predlog zakona o besplatnoj podeli akcija i da ga prosledi u ubrzanu skupštinsku proceduru, oglasila se sa novim stavom Konfederacija slobodnih sindikata, koja okuplja i zastupa većinu sindikalnih organizacija javnih preduzeća.\nŠtrajk „Pet do 12“\nU znak nezadovoljstva zbog statusa i zarada, sindikati zdravstva i obrazovanja u Brčko Distriktu najavili su za danas štrajk upozorenja, pod nazivom „Pet do 12“. - Od Vlade tražimo da od 1. januara naredne godine počne isplatu zarada uvećanih za 22 odsto, i to 10 odsto odnosi se na vraćanje plata ...\nNastavak štrajka u upravi\nB92 - 14.12.2007\nBeograd -- Pošto resorni ministar Milan Marković nije potpisao protokol o povećanju zarada, zaposleni u upravi nastavljaju štrajk. U saopštenju Sindikata zaposlenih u upravi, pravosuđu i društvenim organizacijama se podseća da je u pregovorima s ministrom finansija Mirkom Cvetkovićem, 12.\nZaposleni u saobraćaju i telekomunikacijama najavili protest\nGranski sindikat saobraćaja i telekomunikacija "Nezavisnost" najavio je danas da će se 17. decembra u 13 časova održati veliki protest ispred Skupštine Srbije na kome će zaposleni u "Telekomu", "Pošti", "Jat ervejzu", "ŽTP"-u i "Aerodromu "Nikola Tesla" izraziti protest zbog najave usvajanja zakona ...\nOkončan štrajk zaposlenih u upravi\nSindikat zaposlenih u upravi, pravosuđu i društvenim organizacijama Srbije saopštio je danas da je u pregovorima sa ministrom finansija Mirkom Cvetkovićem dogovoreno da to Ministarstvo izradi predlog za donošenje Uredbe Vlade Srbije o koeficijentima za zaposlene u organima teritorijalne autonomije ...\nSindikat protiv modela deobe akcija\nB92 - 13.12.2007\nBeograd -- Predsedništvo Konfederacije slobodnih sindikata nije saglasno s Vladinim predlogom Zakona o podeli besplatnih akcija. Oni su objasnili da imaju značajne primedbe i da očekuje da će ih Ministarstvo ekonomije i regionalnog razvoja ugraditi u konačnu verziju Zakona.\nUprava nastavlja štrajk\nBeograd -- Sindikat zaposlenih u upravi, pravosuđu i društvenim organizacijama odlučio da nastavi štrajk u državnim i lokalnim upravama. Predsednik tog sindikata Njegoš Potežica izjavio je da će pregovori o zahtevima sa predstavnicima vlasti biti pooštreni.\nNema čekanja pred šalterima\nBlic - 12.12.2007\nU većini gradova u Srbiji juče su radnici u upravi štrajkovali, ali uz poštovanje minimuma procesa rada. U nekim gradovima službenici su na šalterima radili normalno, kao da nema štrajka, a negde čak i više. Oko 200 zaposlenih u Opštinskoj upravi Kruševac započelo je generalni štrajk uz poštovanje ...\nDanas normalizacija u školama\nB92 - 12.12.2007\nBeograd -- Posle skoro mesec dana štrajka prosvetara, u školama u Srbiji od danas časovi opet traju 45 minuta. Sindikat obrazovanja Srbije i Granski sindikat prosvete Nezavisnost potpisali su juče sa ministrima finansija i prosvete protokol o platama zaposlenih u osnovnom i srednjem obrazovanju i ...\nZavršen štrajk, veće plate prosvetarima\nDva od tri reprezentativna sindikata i predstavnici ministarstava finansija i prosvete juče su konačno postigli sporazum i potpisali protokol o zaradama za 2008. godinu. Plate prosvetara biće naredne godine veće za najviše 15 odsto, a poslednji deo povišice do pet odsto biće isplaćen tek u oktobru ...\nGrčka paralisana štrajkom\nAtina, Rim, Pariz, Berlin -- Grčka je danas paralisana 24-časovnim generalnim štrajkom, koji je počeo u ponoć, protiv vladinih planova da reformiše penzioni sistem. Desetine hiljada demonstranata je zakrčilo danas ulice Atine u okviru štrajka noseći transparente kao što su "Ne dirajte naše račune" ...\nDelimičan štrajk radnika uprave\nBlic - 11.12.2007\nOd 165 lokalnih uprava, za štrajk u javnim službama prijavilo se 105 gradova - rekao je predsednik Sindikata zaposlenih u pravosuđu, državnoj upravi i društvenim organizacijama Njegoš Potežica. Zaposleni koji su stupili u štrajk zahtevaju povećanje plata, smanjenje odnosa koeficijenata za obračun ...\nPotpisan protokol s prosvetarima\nB92 - 11.12.2007\nBeograd -- Vlada sa Sindikatom obrazovanja i Sindikatom prosvetnih radnika "Nezavisnost" potpisala večeras Protokol o zaradama. Prema potpisanom protokolu osnovica za obračun plata zaposlenih u osnovnom i srednjem obrazovanju povećaće se u toku 2008.\nŠalteri rade po pet sati dnevno\nNovosađani će od danas moći samo od 8.30 do 10 i od 14 do 16.30 sati da izvade neki dokument kod matičara ili da ga overe u šalter-sali u Gradskoj kući pošto počinje generalni štrajk administracije. Posle dvonedeljnih protesta i prekida rada od 10 do 12 časova, republički sindikat odlučio je da ...\nGrčka: Štrajk pravosuđa\nAtina -- Zaposleni u pravosuđu Grčke danas su počeli dvodnevnu obustavu rada, što je uvod u generalni štrajk u toj zemlji. Generalni štrajk je zakazan za sutra, zbog najavljene reforme penzijskog sistema. Tokom sutrašnjeg dana, rad će prekinuti zaposleni u saobraćaju, javnim službama, školama, ...\nNastavljen štrajk u upravi\nBeograd -- Zaposleni u državnoj upravi i lokalnoj samoupravi nastavili su danas štrajk uz poštovanje minimuma procesa rada. Sindikat zaposlenih u upravi i društvenim organizacijama saopštio je da je danas u štrajku više od 20 hiljada radnika lokalnih samouprava i državne uprave.\nViše od 20.000 zaposlenih u upravi u štrajku\nDrugog dana štrajka u lokalnim upravama u Srbiji, u zakonskoj obustavi rada je više od 20.000 zaposlenih, saopšteno je danas iz republičkog Sindikata uprave, pravosuđa i društvenih organizacija. Do podne su u centralu sindikata pristigli podaci o štrajku iz više od 90 opština, navedeno je u ...\nMarković: Uprava u pravu\nB92 - 10.12.2007\nBeograd -- Resorni ministar Milan Marković izjavio da su opravdani zahtevi štrajkača za povećanje plata u državnoj upravi i da je dogovor blizu. "Iako su razlozi opravdani, mislim da nije bilo mesta štrajku, jer smo nadomak dogovora oko svih tih pitanja”, rekao je Marković.\n"Dogovor sa prosvetarima blizu"\nBeograd -- Ministar finansija Mirko Cvetković kaže da je blizu dogovor sa predstavnicima sindikata prosvetnih radnika. Štrajk prosvetara je, podsetimo, počeo 19. novembra, a sada je u štrajku oko 1.600 škola. Cvetković je novinarima u parlamentu rekao da ne bi želeo da govori o detaljima, sve dok ...\nMarković: Na pomolu dogovor sa zaposlenima u upravi\nBlic - 10.12.2007\nMinistar za državnu upravu i lokalnu samoupravu Milan Marković izjavio je danas da su zahtevi za povećanje plata zaposlenih u državnoj upravi koji su stupili u štrajk u osnovi opravdani, ali i da je dogovor na pomolu. "Iako su razlozi opravdani, mislim da nije bilo mesta štrajku, jer smo nadomak ...\nLončar i Cvetković pozvali prosvetare da potpišu protokol o platama\nMinistri finansija i prosvete Mirko Cvetković i Zoran Lončar pozvali su predstavnike tri reprezentativna sindikata obrazovanja da sutra potpišu vladin protokol o dinamici rasta plata u sledećoj godini. "Time bi se obezbedili uslovi da se u potpunosti normalizuje nastava", saopšteno je iz kabineta ...


Crnogorski penzioneri najavljuju proteste\nSocijalni status penzionera u Crnoj Gori je sve lošiji i ta populacija će se vjerovatno pridružiti aktuelnim protestima u cilju popravljanja sopstvene situacije. Udruženje penzionera i invalida i Stranka penzionera su konstatovali da je veliki broj penzionera na ivici gladi i standard penzionera stalno pada, te da Vlada Crne Gore statističkom akrobatikom prikriva to stanje. Najavljeno je da će se i penzioneri, pored ostalih društvenih grupa, za svoj status boriti protestima.\nDa život penzionera u Crnoj Gori težak govore podaci da od 102.000 penzionara njih skoro 30.000 prima penziju manju od 180 eura, a više od polovine penzionera prima manje od prosječne penzije koja iznosi 270 eura. Uz to zakonskim rješenjima penzioneri su godinama unazad zakinuti od strane države i do 10 posto.\nZbog toga su Udruženje penzionera i invalida Crne Gore i Stranka penzionera dali rok Vladi do 30. aprila da ispuni nekoliko zahtjeva među kojima su da se penzije od februara povećaju za 10 posto, izmjenu zakona koji reguliše usklađivanje penzija, da prosjek penzije ne moće biti niži od 65 odsto od prosječne zarade i da penzioneri i socijalni slučajuevi koji primaju ispod 170 eura oslobode svih komunalnih izdataka.\nUkoliko Vlada ne prihvati ove zahtjeve ova udruženja će pozvati penzionere na proteste pred Vladom i pridružiti se aktuelnim protestima, saopštio je Vojo Vuletić predsjednik udruženja.\n"To više ne može da se izdrži i mi kažemo da to više nećemo tolerisati niti jedan dan. Evo nas pred vladom, pozvaćemo penzionere, ili samostalno ili zajedno sa svima onima koji to rade ovih dana. Neka razmisle svojom glavom i neka se penzioneri iz ovako ponižavajućeg položaja izvuku i dovedu u poziciju da pristojno žive. Ne trebaju nama lizalice, niti jagnjad i metiljave ovce i pokvarene kobasice koje nam daju, nego nam treba penzija od koje može pristojno da se živi", poručio je Vuletić.\nZa socijalno i ekonomsko stanje crnogorskih penzionera kriva je Vlada rekao je Vuletić za šta okrivljuje sadašnjeg i prethodnog predsjednika Vlade Crne Gore. Nije isključeno pridruživanje udruženja penzionera Sindikatu, MANS-u i studentima.\nVojo Vuletić, predsjednik Udruženja penzionera i invalida Crne Gore: Od 2004. godine kada penzije strmoglavo idu dolje, a položaj i standard penzionera stalno opada. Penzioneri više sebi ne smiju da dozvole i da mirno posmatraju takav ponižavajući položaj i takvu poziciju gladi u kojoj se trenutno nalaze.\n"To je ona ivica gladi ili bolje reći – stanje gladi penzionera. Kako ja kažem – gospodaru i pređašnji i sadašnji predsjedniče vlade, ovo su vaši marifetluci sa svim mjerama koje su predlagali zakonskim za položaj penzionera u kojemu se sada nalaze. To su bivši premijer Đukanović i sadašnji Lukšić, koji je tada bio ministar finansija i potpredsjednik vlade. Upravo je ovo o čemu ja govorim njihov period od 2004. godine kada penzije strmoglavo idu dolje, a položaj i standard penzionera stalno opada. Penzioneri više sebi ne smiju da dozvole i da mirno posmatraju takav ponižavajući položaj i takvu poziciju gladi u kojoj se trenutno nalaze", istakao je Vuletić.\nOsim niskih primanja, penzineri se suočavaju i sa čestim odlascima ljekaru, troškovima za ljekove, što stvara dodatne troškove. Takođe penzioneri se suočavaju i sa viškom vremena i samoćom, a još uvjek se s nelagodom gleda na opciju domova za stare.\nU Nikšiću je skoro otvoren Dnevni boravak za osobe starije od 65 godina što je prvi vaninstitucionalni oblik zaštite starih lica u Crnoj Gori. Za sve korisnike koju budu ostajali duže od četiri sata obezbijeđen je i jedan kuvani obrok. Jedan broj penzionera koji je prihvatio da provede dio vremena u ovoj instituciji, teško može da ubijedi svoju okolinu da se radi o začetku pozitivne prakse.\n"Ne možete ih ubijediti da to nije nešto drugo. To nije kao neki starački dom, da nema ručka ili večere bez ovdje. Ne možeš da ih ubijediš uopšte. Njima ako nije žao para neka onda idu da ručaju u hotel. Mentalitet ljudi ovdje je čudan. Ja sam živio u Dubrovniku 25 godina. Tamo je nešto drugačije i shvatanje starijih osoba. Ovdje pak ljudi najviše razmišljaju šta će im reći ljudi sa strane".\nPored ovoga nije mali broj penzionera koji i pored radnog i penzijskog staža nisu riješili stambeno pitanje. Krajem 2011. godine broj penzionera je skoro 103.000, dok je broj zaposlenih oko 160.000 sa tendencijom da se taj odnos pogorša jer dio radnika ostaje bez posla, a država malo čini na novom i ubrzanom zapošljavanju i ne pomišlja o većem oporezivanju najbogatijih.


Honda i zvanično napušta Milan - Sportske.net\nHonda i zvanično napušta Milan\nJapanac se oprostio od Milana.\nMilan izborio julske kvalifikacije, mora da žuri, danas već stiglo prvo zvanično pojačanje!Dominaciji Juventusa se kraj i ne nazire, šesta u nizu! Sledi juriš na "Tripletu"!Posle Rodrigeza, još jedan "vuk" u Milanu?"Rosoneri" predstavili dres za narednu sezonuNijang odlučio, neće više u PL\nJapanski fudbaler Keisuke Honda saopštio je danas da će napustiti italijanski Milan po završetku sezone u Seriji A.\n"Hvala za tri i po godine konstantnih izazova tokom kojih sam postao bolji čovek. Odlazim iz Milana, ali se nadam da ćemo se videti uskoro. Nastaviću da radim na sebi kako bih ostvario svoje ciljeve", napisao je Honda na društvenim mrežama.\nHonda (30) je ove sezone igrao samo sedam utakmica u Seriji A, uz jedan gol.\nOn je u Milan došao 2014. godine iz CSKA Moskve i za italijanski klub je nastupio 90 puta.\nOvacije za Mihu, Milan ipak pokvario povratak srpskog trenera!


Najjeftinije cigarete uskoro 300 dinara?\nNova vlada mogla bi uskoro da povisi akcize na alkohol i cigarete, što bi značilo momentalno poskupljenje ovih proizvoda. Cigarete bi odmah mogle da poskupe za dvadesetak dinara, ali to je samo početak.\n- Rast akcize na cigarete mogao bi da bude do 20 dinara, ali tačni iznosi znaće se posle detaljnih analiza. Narednih godina akciza će umesto sadašnjih 70 dinara biti čitavih 200 - kaže sagovornik Kurira iz nove vladajuće koalicije.\n- Svuda je tako, luksuzna roba je skuplja, i to ne zbog proizvođačkih cena nego zbog državnih nameta - ističe Pap i dodaje da povećanje akciza može da se izvede brzo.


Uslovi korišćenja - sve za pod\nUslovi korišćenja i pravila sadržana u ovom dokumentu se odnose na sve posetioce i korisnike sajta svezapod (svezapod.rs).\nsvezapod (svezapod.rs) sajt je u vlasništvu firme SVE ZA POD d.o.o., sa matičnim brojem 21275085 i sedištem u Bečejska 4, Južnobački okrug, Novi Sad. Korišćenjem sajta, prihvatate i slažete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta svezapod (svezapod.rs) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. svezapod (svezapod.rs) nije odgovoran za bilo koju štetu koja može da se desi od neautorizovanog pristupa Vašem nalogu.\nsvezapod (svezapod.rs) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da svezapod (svezapod.rs) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Juriću šest godina zatvora za silovanje Srpkinje\nTrećestepeno vijeće Suda BiH potvrdilo je presudu kojom je Ilija Jurić, nekadašnji pripadnik Hrvatskog vijeća odbrane /HVO/, osuđen na šest godina zatvora zbog silovanja Srpkinje 1992. godine na području Odžaka.\nTrećestepeno vijeće potvrdilo je drugostepenu presudu kojom je Jurić osuđen da je, kao pripadnik HVO-a, zajedno sa drugim osobama, silovao Milicu Đekić.\nOdluka Trećestepenog vijeća je konačna.\nPotvrđena presuda Mati Baotiću\nApelaciono vijeće Suda BiH potvrdilo je presudu na 10 godina zatvora Mati Baotiću zbog silovanja Srpkinja i maltretiranja civila na području Orašja 1992. godine i odredilo ponovno suđenje za dijelove optužnice prema kojima je oslobođen.\nBaotić je osuđen zbog optužbi da je, kao komandir Drugog odjeljenja Vojne policije Hrvatskog vijeća odbrane /HVO/ silovao Mariju Tunde-Benković, kao i žene-zaštićene svjedoke "S-4" i "S-5", te da je maltretirao Jovana Cvijanovića dok je bio zatvoren u Osnovnoj školi u Donjoj Mahali u opštini Orašje.\nOn je oslobođen optužbi da je nanosio teški fizički i psihički bol, maltretirao i premlaćivao veći broj civila od maja do avgusta 1992. godine.\nZa ovaj dio presude, Apelaciono vijeće prihvatilo je žalbene navode Tužilaštva BiH i Baotiću će biti ponovo suđeno, javila je Balkanska istraživačka mreža /BIRN/.\nTužilaštvo BiH je u žalbi tražilo da se prvostepena presuda preinači i izrekne duža kazna zatvora.\nOdbijeni su zahtjevi Baotićeve odbrane, koja se žalila zbog povrede krivičnog postupka te pogrešno i nepotpuno utvrđenog činjeničnog stanja i tražila njegovo oslobađanje i obnavljanje suđenja.\nOptužnica Tužilaštva BiH teretila je Baotića da je kao komandir Vojne policije HVO-a, a kasnije i kao komandir logora smještenog u prostorijama osnovne škole u Donjoj Mahali, više puta silovao i seksualno zlostavljao žene srpske nacionalnosti.


Savez za Srbiju naveo imena napadača na Borka Stefanovića, traže da se otkriju NALOGODAVCI\nPredstavnici Saveza za Srbiju otkrili su danas identitet osumnjičenih za napad na predsednika Levice Srbije Borka Stefanovića, koji su do sada u javnosti bili predstavljani inicijalima, i kažu da se radi o Danijelu Gmijoviću, Marku Živkoviću i Marku Šaponjiću.\nStefanović je na konferenciji za medije pokazao slike osumnjičenih i naveo da su svi iz Kruševca, osuđivani i poznati policiji.\nOn je naveo da su, po njegovim saznanjima, osumnjičeni poslovno i privatno povezani sa lokalnim biznismenom Goranom Makragićem, upravnikom vaspitno-popravnog doma u Kruševcu Ivanom Mijailovićem i članom Gradske uprave Sašom Delićem.\nBORKO STEFANOVIĆ NAPADNUT U KRUŠEVCU Muškarci sa kapuljačama ga udarali drvenim štanglama, raskrvavljene glave prebačen u bolnicu\nNapadačima na Borka Stefanovića pritvor do 30 dana\nIz Saveza za Srbiju poručuju da očekuju od tužilaštva i policije da rade svoj posao i da pored izvršioca otkriju i nalogodavce napada na Stefanovića.\nLider Saveza za Srbiju Dragan Đilas rekao je da taj Savez osuđuje napad na novinara portala Žig info Milana Jovanovića koji, kaže, pokazuje da "što se dalje pomerate od centra Beograda, pritisak i opasnost rastu".\nKako kaže, Savez će inisistirati da se otkriju počinioci napada i da Jovanoviću pomognu da dobije krov nad glavom. Đilas je rekao da za nasilje odgovornim smatra predsednika Srbije Aleksandra Vučića.\nSZS: Izveštaj Evropske komisije je potvrdio zahteve opozicije\nTim Džuda: Ove godine male šanse za dijalog Beograda i Prištine\nMale su šanse za nastavak dijaloga Beograda i Prištine ove godine, kaže britanski novinar Tim Džuda, dobar poznavalac situacije u regionu.


Bulatović: GO SNS-a u Vranju spreman je za nove i mlade ljude | RTV Ritam\nRTV Ritam / Vesti / Politika / Bulatović: GO SNS-a u Vranju spreman je za nove i mlade ljude\nBulatović: GO SNS-a u Vranju spreman je za nove i mlade ljude\nObjavljeno September 05, 2019 Nema komentara\nGO SNS-a u Vranju spreman je za nove I mlade ljude koji su spremni da rade, poručio je predsednik GO I narodni poslanik Slaviša Bulatović. On je na današnjoj konferenciji za novinare, rekao da je na poslednjoj sednici glavnog odbora stranke, receno da su potrebne kadrovske promene u stranci i uvođenje mladih ljudi.\n“Neke funkcionere smo promenili, ali to ne znači da oni više nisu u stranci, oni su tu I rade I stranka na njih računa”, poručio je Bulatović.\n“Srbija je danas jedno veliko gradilište, kao I Vranje I Vranjska Banja, gde se realizuju brojni projekti. Za mene kao čoveka koji dolazi iz privrede, 2 najznačajnija projekta jesu Simpo I Jumko, jer tamo ljudi danas rade I primaju plate, nisu na ulici I to je cilj Vlade da se zadrže postojeća radna mesta I otvore nova. Mi smo taj zadatak ispunili, I zato spremno dočekujemo predstojeće izbore”, ocenio je narodni poslanik Slaviša Bulatović.\nNa pitanje novinara o bojkotu opozicije na sledećim izborima, Bulatović odgovara, da opozicija osim mržnje ništa drugo nije ponudila, nikakvo rešenje ni za Kosovo I Metohiju.\nNarodni poslanik I predsednik GO SNS-a najavio je lepe vesti za Vranjsku Banju u narednom periodu, podsetivši da se trenutno radi šetalište čiji je rok za završetk 100 dana, da je prodato preduzece “Simpo cveće”kao I zemljište gde se nalazi nezavršen hotel, I da će Vranjska Banja nakon svih radova koji su planirani biti najlepša banja u Srbiji.\nSNS konferencija – Narodni poslanik i predsednik GO SNS Vranje Slavisa Bulatovic\nGeplaatst door RTV Ritam op Donderdag 5 september 2019\nTrenutno nema komentara u vezi Bulatović: GO SNS-a u Vranju spreman je za nove i mlade ljude. Možda želite da dodate Vaš komentar ?


Antifašizam tumara Srbijom - Deutsche Welle - Peščanik\n„Antifašizam u Srbiji tokom poslednjih 25 godina tumara, i ne bih mogla da vam kažem gde se tačno nalazi, jer i oni koji su zaduženi za to pitanje ne znaju gde bi on mogao biti“, ističe u razgovoru za DW istoričarka Dubravka Stojanović. Ona podseća da je prvi kompromis napravio već Slobodan Milošević po dolasku na vlast tako što je svoje verne birače zadovoljavao favorizovanjem partizanske vojske, ali je nove privlačio rehabilitacijom četnika.\n„On je proglasio četnički pokret za takozvani drugi antifašistički pokret, što je možda tačno za prva dva ili tri meseca tog rata, ali već od kraja leta ili rane jeseni 1941. godine pa sve do kraja rata to se ne bi moglo reći. Onda je nakon 2000. godine ta zabluda jako produbljena tako što su partizani napadnuti od srpskih vlasti kao neka vrsta zločinaca, i samo se govorilo o njihovim posleratnim zločinima, stvarnim ili izmišljenim, a četnici su proglašeni za jedini pravi, autentični srpski pokret. Zato se bojim da većina današnjih đaka veruje da su glavni borci protiv fašizma bili četnici, a videćemo i šta će sud odlučiti na procesu rehabilitacije Draže Mihailovića, što bi trebalo da bude svega pet dana nakon Dana pobede“, kaže Dubravka Stojanović.\nNova vlast je obazrivija, kaže ona: „Ako ništa drugo, ona se ne izjašnjava naročito o tome, dok je ona prethodna petooktobarska imala izrazito antipartizansku notu, koju je naš sociolog Todor Kuljić nazvao anti-antifašizmom. Jer, ako su bili protiv partizana, a partizani su bili antifašisti, onda su oni bili u toj fazi anti-antifašizma“. Ova vlast se ne bavi toliko tom temom, da li zbog nesnalaženja, ili ima drugih poslova, ne znam tačno, ali moram da kažem da je pritisak na tu temu sada manji nego što je bio posle 5. oktobra“.\nIstoričarka Branka Prpa ocenjuje da je „zahvaljujući državnoj politici antifašizam u Srbiji danas sateran u mišju rupu. Ovde se desio istorijski obrt na način da su oni koji su bili na suprotnoj strani sada definisani kao antifašisti, a istinski antifašisti, koji su zaslužni za sve pobede u Drugom svetskom ratu, sada su proglašeni zločincima. Dakle, došlo je do ozbiljne revizije istorije, naravno bez argumenata i sa ideološkim pretpostavkama“.\nBranka Prpa navodi da Srbija ipak u tom smislu nije usamljena i da se isti proces revizije odvija i u Evropi. „To je urađeno tako što su izjednačena dva totalitarizma, nacistički i boljševički. U toj relativizaciji je onda 20. vek zapravo vek totalitarnih sistema, i onda su tako komunisti jednaki zločinci kao i nacisti. To se posebno dešava u zemljama koje su imale ozbiljnu kolaboraciju i koje su nakon pada Berlinskog zida ušle u obračun sa prethodnim komunističkim vlastima. Sve se to dešava pre svega u zemljama Istočne Evrope, ali i u Nemačkoj, gde je i počela ta vrsta izjednačavanja“, kaže Prpa.\n„Srbija ipak ne može pobeći od činjenice da je i ona imala ozbiljnu kolaboraciju sa nacistima, jer je imala kolaboracionističku vladu Milana Nedića tokom okupacije. Imali smo IV odeljenje specijalne policije koje hapsi po Beogradu, koncentracioni logor Banjica koji osniva Nedić, VII odeljenje za Jevreje i Cigane, masovnu denuncijaciju svih Jevreja, antifašista i komunista“, dodaje Prpa.\n„Ako pogledate ko je na mestu predsednika Srbije – četnički vojvoda koji je tu titulu stekao u ratu u bivšoj Jugoslaviji – onda ne možemo govoriti ko se tu čega stidi i da li se Srbija na neki način stidi svoje antifašističke tradicije“, kaže dalje Branka Prpa. „Ta šizofrena situacija je bila najvidljivija na paradi povodom Dana oslobođenja Beograda, gde gore stoji Putin a dole vojnici u uniformama iz Prvog svetskog rata. A I i II svetski rat su nespojive stvari, i još pri tom nigde ne spomenete Narodnooslobodilačku vojsku Jugoslavije i njenog vrhovnog komandanta Josipa Broza. A onda je Putin govorio o Narodnooslobodilačkoj vojsci Jugoslavije, pravilno upotrebljavajući zvanično ime te vojne formacije.“\nVlasti u Srbiji, smatra Prpa, pokušavaju da eliminišu antifašističko nasleđe Jugoslavije. No to je zaludan posao jer je, kaže ona, to nasleđe odavno pogaženo: „Niste mogli da vodite rat onog tipa kakav je vođen, koji je podrazumevao i etničko čišćenje i genocid kao što je Srebrenica, a da niste uništili antifašističko nasleđe. Tu govorimo o ozbiljnoj rehabilitaciji rasizma, ne šovinizma, šovinizam je ideološki pristup naciji i religiji. A nasleđe antifašizma je dominantno nasleđe jugoslovenske države, jer takva država nije mogla da opstane na drugi način nego na način tolerancije“.\nKada je reč o tome šta mladi danas u školama uče o II svetskom ratu, Dubravka Stojanović napominje da je nakon usvajanja novog Zakona o udžbenicima 2010. godine, koji je dozvolio više udžbenika za isti razred, tržište istine dovelo do ublažavanja stavova. „Međutim, skoro deset generacija je ovde školovano na tim udžbenicima koji su promenjeni odmah nakon 2000. godine, koji su potpuno zamenili uloge dobrih i loših momaka. I tu su partizani bili ti koji su vršili ratne zločine, i kolaborirali, dok su četnici zauzeli mesto nekadašnjih partizana. Prema tome, zabluda je vrlo duboka a posledice su vrlo ozbiljne. Posle se čudimo kad imamo porast netolerancije među mladima, pa i porast fašističkih ideja, jak antisemitizam, sklonost ekstremnom ponašanju i ekstremističkim idejama, a niko se ne osvrće na to što piše u udžbenicima. Nažalost, ovde je obrazovanje često izvor mnogih zala umesto da bude obrnuto“.\nČinjenica da je Srbija predstavljena na vojnoj paradi u Moskvi govori da se ponovo ne snalazimo oko odnosa prema antifašističkoj tradiciji, zaključuje Dubravka Stojanović. „Srbija će tako tamo marširati po prvi put, iako naravno nema veze sa vojskom koja je ovde pobedila u II svetskom ratu, a koja je bila jugoslovenska, a nismo otišli na obeležavanje 60 godina pobede nad fašizmom u Moskvi, gde su opet bili svi svetski državnici koji su tada bili spremni da Sovjetskom Savezu priznaju najveću žrtvu i ogroman doprinos tom ratu. Sada to radimo verovatno da bismo podržali Putina, tada to nismo radili verovatno da ne bismo podržali partizane, a u svakom slučaju tu istina i antifašizam ostaju u drugom planu.“\nIvica Petrović, Deutsche Welle, 09.05.2015.


Vucic: Uzajamna podrška Srbije i Azerbejdžana teritorijalnom integritetu\nizvor: agencije foto: 21.05.2018.\nPredsednik Srbije Aleksandar Vučić rekao je da Srbija i Azerbejdžan nemaju otvorenih pitanja, da se međusobno podržavaju kada je u pitanju očuvanja teritorijalne celovitosti i integriteta, te da je Srbija zainteresovana za unapređenje saradnje u što više sfera.\nCenimo vašu politiku zahvaljujući kojoj ste sačuvali zemlju, njeno jedinstvo, rekao je Vučić Alijevu istakavši da je to posebno važno s obzirom na to da se Azerbejdžan nalazi u regionu na vetrometini i pod pritiskom raznih sila.\nVučić se zahvalio Alijevu na dobrodošlici, ali i na dosadašnjem angažovanju i svemu što čini da odnosi dve zemlje budu na što višem nivou. Dodao je da će uskoro biti održana i sednica Mešovitog komiteta posle duže vremena.\n"Izgradnja saobraćajnica, saradnja u oblastima zdravstva, sporta, kulture... u svim tim oblastima možemo da dosegnemo daleko više nivoe", smatra predsednik Srbije i navodi da je moguća i vojno-tehnička i vojno-obrazovna saradnja.\nČestitao je Alijevu na tome što je Azerbejdžan ostvario rast od 3 odsto u nenaftnom sektoru i podsetio da Srbija već treću godinu zaredom ima suficit u budžetu što joj otvara prostor za što veću saradnju sa Azerbejdžanom i investiranje u budućnosti.\n"Zahvalan sam na toj časti", poručio je Vučić.\nPredsednik Srbije doputovao je danas u Baku, gde boravi u dvodnevnoj poseti Azerbejdžanu. Ispred predsedničke palate Alijev mu je priredio svečani doček, nakon čega su usledili sastanci i potpisivanje bilateralnih dokumenata.


Nastavak dijaloga Beograda i Prištine, odnosno susret najviših politčkih predstavnika Srbije i Kosova, Aleksandra Vučića i Aljbina Kurtija, očekuje se u utorak, 15. juna u Briselu.\nLajčak je rekao da se od dvojice političara "očekuje da se usaglase oko nastavka procesa" i da se proces mora "završiti normalizacijom odnosa Beograda i Prištine".\nU međuvremenu, Lajčakova kancelarija napisala je dokument u kojem navodi opcije za formiranje Asocijacije srpskih opština uzimajući u obzir odluku Ustavnog suda Kosova, prenosi Fonet pisanje kosovske Gazete ekspres.\nIzmeđu ostalog, u dokumentu se navodi da bi Asocijacija mogla da izvrši potpunu reviziju nadležnosti opština članica za ekonomski razvoj, obrazovanje, zdravstvo i ruralno i urbano planiranje.\nPotpredsednik Asocijacije treba da bude iz nevećinskog stanovništva u okviru Asocijacije, navodi se u dokumentu. Ako komandant policije u pripada srpskoj zajednici, zamenik komandanta mora biti iz nesrpske manjine.\nDozvoljeno je pravo Asocijaciji da komentariše zakone u Skupštini Kosova.\nU dokumentu se takođe zaključuje da "Briselski sporazum, Sporazum o opštim principima, sudske odluke i zakoni Kosova o lokalnoj samoupravi i međuopštinskoj saradnji, pružaju značajan prostor za razvoj statuta Udruženja“.


Zalutali metak usmrtio trostrukog prvaka države: Hitac u glavu fudbalera stigao iz pogrebne povorke - Telegraf.rs\n19/09/20 | 00:20 ≫ 00:25\nTragedija je zadesila libanski sport\nFoto: youtube/OED NEWS\nPoznati libanski fudbaler, trostruki osvajač šampionata te zemlje Mohamed Atvi (33), podlegao je povredama glave koje je zadobio prethodnog meseca kada ga je pogodio zalutali metak. Atvi je pogođen u trenutku kada je prolazio pored pogrebne povorke odakle je, kako se pretpostavlja, ispaljen smrtonosni projektil koji mu je naneo kobne povrede.\nInače, hici iz vatrenog oružja tokom sahrana i slavlja su običaj u Libanu.\nOvaj incident se dogodio u Bejrutu početkom avgusta za vreme sahrane jedne od 200 žrtava strašne eksplozije koja je raznela čitav kvart, a policija još uvek nije uspela da identifikuje počinioca ili više njih koji su odgovorni za smrt poznatog fudbalera.\nDugogodišnji Atvijev klub Ansar, za koji je igrao deset godina (2008-2018) i sa kojim je osvojio tri titule državnog prvaka, oprostio se od svog bivšeg kapitena.\n- Sa nevericom i bolom, bord našeg kluba tuguje zbog smrti jednog od sinova Ansara, Mohameda Atvija. Nije samo njegova porodica na gubitku, već i klub jer je uvek zauzimao posebno mesto u srcima navijača koji su u njemu prepoznali lidera i igrača koji je dao mnogo Ansaru - kaže se u saopštenju libanskog prvoligaša.\nPorodica fudbalera je zatražila punu istragu okolnosti koje su dovele do smrti poznatog fudbalera.\nBrutalno ubistvo fudbalera: Odsekli mu genitalije i umalo prepolovili glavu, a leš su ostavili pored puta!\nVećina Libana bez struje: Građani je imaju samo dva sata dnevno


Udruženja: Ne dustajemo od svoje dece | TV KANAL 9 NOVI SAD\nNaslovna EMISIJE Udruženja: Ne dustajemo od svoje dece\nUdruženja: Ne dustajemo od svoje dece\nVIDEO K9: Pitanje sudbine nestalih beba u Srbiji naći će se na dnevnom redu Saveta Evrope ponovo 1. decembra. Udruženja roditelja nestale dece uputila su obaveštenje da do danas država po tom pitanju nije uradila ništa, rekla je u emisiji Otvoreni ekran Ana Pejić iz Udruženja roditelja nestalih beba Vojvodine.\nTri od četiri udruženja roditelja nestalih beba, koliko ih ima u našoj zemlji, kao i predstavnici roditelja koji nisu u udruženjima, na konferenciji za novinare nedavno održanoj u Beogradu izneli su svoje zahteve, od kojih je prvi povlačenje iz skupštinske procedure zakona o ovoj problematici.\n“Taj mali zakon koji akcenat stavlja na odštetu od 10.000 evra, koliko mi roditelji treba da dobijemo bez utvrđivanja statusa šta se desilo sa našim detetom. Znači, ako sud donese odluku da se ne može utvrditi, dobijemo pare i priča je završena”, navela je Pejić.\nRoditelji, stoga, zahtevaju izradu novog zakona koji bi bio rađen u saradnji s predstavnicima roditelja nestale dece i koji bi pre svega stavio akcenat na istragu, ali i kaznu onih čija bi odgovornost bila utvrđena.\n“Drugi je zahtev da se u Srbiji oformi DNK registar, baza podataka u koju bismo mi besplatno dali svoju DNK, kao i usvojena deca, koja su naša ciljna grupa i koja ne znaju da nama pripadaju”, rekla je Pejić.\nTakav DNK registar bi, prema njenim rečima, morao biti dostupan, kako našoj, zako i svetskoj bazi podataka, jer su roditelji uvereni da je veliki broj njihove dece završio u inostranstvu. Treći zahtev odnosi se na obezbeđivanje besplatne pravne pomoći i besplatna dostupnost dokumentaciji.\nRoditelji nestalih beba, kako je istakla, svesni su da mnogo traže, ali od svojih zahteva neće odustati. Naredni koraci bi, prema rečima Pejić, mogli biti javno etiketiranje imena do kojih su došli u svojim internim istragama, kao i protesti pred Vladom Srbije.\nPrethodni tekstPočela 22. Međunarodna eko – konferencija\nSledeći tekstDonacija zrenjaninskoj bolnici


Pedesetak porodica iz naselja Brezonik tri dana odsečeni od sveta\n08:00: AM utorak 20 oktobra, 2020\nPosted on 8. januara 2017. at 12:41 by Ist Media\nBOR, (IST Media) – Zbog smetova koji na nekim mestima prelaze i dva metra, oko pedeset porodica iz dela naselja „Brezonik“ na putu od Bora ka Velikom Krivelju, već tri dana su odsečeni od sveta.\nI pored brojnih poziva meštana ka Mesnoj zajednici da se put očisti za saobraćaj, rezultata nije bilo.\nPut ka naselju Bare, tokom jučerašnjeg dana\n„Zbog neprohodnog puta, majku, koja boluje od kancera, nismo mogli da odvedemo kod lekara“, kaže za IST Media Nebojša Radivojević, u čijoj porodici je i dvadesetomesečno dete.\nOn kaže da je juče bilo obećanja da će utovarivač iz Krivelja po završenom poslu čišćenja puta u tom selu započeti uklanjanje smetova i u Brezoniku, ali da su uzalud čekali.\nDirektor JKP „3. oktobar“ Dalibor Orsovanović, kaže da je u stalnom kontaktu sa odgovornima u Mesnoj zajednici „Brezonik“, ali da ga sa te strane uveravaju da zbog snažnog vetra koji iznova nanosi sneg, čišćenje nema nikakvog efekta.\n„Reč je o lokacijama koje su izložene jakom vetru, pa je čišćenje uzaludno. U toku jučerašnjeg dana smo probili put ka Gornjanu, ali je nakon samo pola sata put ponovo bio zavejan“, kaže Orsovanović.\nOn uverava da će mehanizacija krenuti ka Brezoniku već u toku dana i da će učiniti sve napore da se put učini prohodnim.


Trump i Macron o novom sporazumu s Teheranom\nPredsjednik Francuske Emmanuel Macron, nakon sastanka s američkim predsjednikom Donaldom Trumpom u Bijeloj kući, izjavio je da Pariz želi sarađivati sa SAD-om kako bi s Iranom bio postignut novi nuklearni sporazum.\nIstakao je da je, ipak, potrebno diplomatskim putem rješavati sve probleme po pitanju nuklearnog sporazuma s Teheranom.\nvideoprilog Mirze Huskića (Dnevnik 3)\nTrump je u obraćanju novinarima kazao da je postojeći sporazum s Iranom veoma loš, dodajući da SAD nastavljaju aktivnosti koje će, kako je rekao, odrediti sudbinu nuklearnog sporazuma.\nNapomenuo je da je s francuskim liderom održao veoma konstruktivne razgovore u vezi s pitanjem nuklearnog sporazuma.\nOsim toga, američki predsjednik je istakao i kako želi da se američki vojnici iz Sirije vrate u domovinu, naglasivši da nikako ne želi da Iran bude aktivan na upražnjenom području nakon što bude poražen ISIL.\nDodao je da neke bogate zemlje regiona od sada trebaju pružiti finansijsku podršku potrebnu za postizanje rješenja za sirijsku krizu.\n"Tokom 18 godina na Bliskom Istoku smo potrošili sedam triliona dolara, a zauzvrat skoro da ništa nismo dobili. Štitimo neke zemlje u regionu, uključujući i one koje su veoma bogate. Neka sada iziđu i neka plate za ono što se tamo događa", rekao je Trump.


U ponedeljak, 25. marta organizovana je Završna konferencija i promocija rezultata projekta „Biciklističkim turizmom ka ruralnom i regionalnom razvoju Srema“, podržanog sredstvima Vlade Švajcarske. Nosilac projektnih aktivnosti, Regionalna razvojna agencija Srem (RRA Srem) sa svojim partnerom i domaćinom gradom Sremska Mitrovica, ugostila je predstavnike partnera na projektu Ministarstva trgovine, turizma i telekomunikacija, Pokrajinskog sekretarijata za privredu i turizam, zvaničnika lokalnih samouprava Srema, kao i predstavnike Švajcarske agencije za saradnju.\nPredsednik mitrovačkog parlamenta Tomislav Janković, istakao je da su „stvoreni svi preduslovi za razvoj cikloturizma u Sremu, s obzirom da su pored izgradnje prve faze biciklističke staze Mačvanska Mitrovica – Zasavica dužine 4,2 km, biciklističkom signalizacijom obeležene i regionalne Sremska i Savska biciklističke rute“. U to ime, prvu promotivnu vožnju upriličili su članovi mitrovačkog triatlon kluba „Sava“.\n„Gradimo staze da ne bi gradili bolnice“ – poruka je potpredsednika Pokrajinske vlade Ivana Đokovića,koji je istakao veoma važan zdravstveni aspekt ovih ruta.„Sekretarijat će nastojati da izdvoji neophodna sredstva za završetak radova na ovoj stazi, već u narednom budžetskom periodu“, dodao je Đoković.\nZadovoljstvo je izrazio i Miroslav Knežević, državni sekretar u Ministarstvu trgovine, turizma i telekomunikacija istakavši važnost kreiranja novog turističkog proizvoda, u skladu sa Strategijom razvoja turizma R.Srbije i Programom razvoja turizma Vojvodine.\nNastavak promocije upriličen je u SRP „Zasavica“, s obzirom da je rezervat dobio značajnu donaciju od strane Vlade Švajcarske, električno mini bus vozilo, dečije igralište i dve mobilne barake. Slobodan Simić, predsednik udruženja Pokreta gorana, upravljača SRP „Zasavica“ posebno se zahvalio predstavniku donatora Džonu Galageru ali i projektnom timu Regionalne razvoje agencije Srem, na čelu sa direktorom Milanom Mirićem. „Donacija koju smo dobili biće od velikog značaja za unapređenje turističke ponude, povećanje smeštajnih kapaciteta i privlačenja novih turista, naročito dece koja su naši najdraži gosti“, istakao je Simić.\nMilan Mirić direktor RRA Srem, dodao je da je glavna tema ovog projekta bio razvoj cikloturizma i razvoj ekoturizma na teritoriji Srema a da su grad Sremska Mitrovica i SRP „Zasavica“ pokazali da imaju razvojnu viziju, koja će pomoći održivom razvoju sremskog regiona. Uz reči Džona Galagera da u Srem vredi ulagati, otvaraju se vrata novim investicijama i razvojnim projektima, prevashodno u oblasti turizma, saobraćajne infrastrukture i poljoprivrede.


U kompaniji Epson smo spremni da ispitamo uticaj tehnološke transformacije na radno mesto. Tokom istraživanja smo stekli uvid u širinu područja na koje deluju nove tehnologije. U prvom blogu u ovom serijalu, „Kako će tehnologija promeniti poslovanje?“, istražili smo kakve promene poslovanja evropski radnici očekuju u narednoj deceniji i kako bi kompanije trebalo da se pripreme. U ovom članku ćemo ispitati uticaj ovih promena na radnike i njihove svakodnevne uloge. Očigledno je da su evropski radnici svesni uticaja novih tehnologija. Gotovo polovina njih (48%) veruje da će tehnologija direktno ugroziti njihovu ulogu na radnom mestu, a 6% smatra da u narednoj deceniji njihove uloge više neće postojati. Ovaj stav je potkrepljen značajnim globalnim upozorenjima. U izveštaju Svetskog ekonomskog foruma iz 2016, procenjeno je da neto gubitak poslova usled robotske automatizacije može da dostigne 5,1 miliona u 15 najrazvijenijih zemalja do 2021. godine1. Da li zaposleni treba da budu zabrinuti?\nAko želimo da izbegnemo predrasudu da tehnologija predstavlja pretnju po poslove, moramo da iskoristimo prilike koje ona otvara, što smo predstavili u zaključcima našeg istraživanja. Za razliku od negativnih medijskih naslova u kojima se ističe gubitak poslova, među radnicima postoji pozitivan stav povodom toga kako će se razvijati poslovne uloge. Trećina evropskih radnika veruje da će njihove uloge postati efikasnije usled dejstva tehnologije i da će postati produktivniji, precizniji i analitičniji. Pored toga, zaposleni u proizvodnji i maloprodaji veruju da povećana efikasnost može doneti najveće koristi. Međutim, nije reč samo o efikasnosti rada, već i o načinu na koji se on razvija i očekivanjima u pogledu njegovog razvoja.  Na primer, 21% zaposlenih veruje da će tehnološka transformacija učiniti njihove uloge kreativnijim.\nOkruženje radnog mesta takođe će proći kroz promene. Gotovo polovina ispitanika veruje da će radna mesta biti više nadgledana i kontrolisana, ali da će se otvoriti prostor za fleksibilnost, što se ogleda u tome da 38% ispitanika veruje da će tehnologija doneti promenu u vidu fleksibilnijeg radnog vremena. Za razliku od njih, samo 19% smatra da će njihov posao postati naporan i zahtevan, što ističe očekivani trend uspostavljanja bolje ravnoteže između privatnog i profesionalnog života. Komunikacija o uticaju transformacije radnog mesta biće od ključne važnosti. Samo 62% zaposlenih trenutno smatra da je njihova organizacija dobra ili odlična u komuniciranju o uticaju tehnoloških promena. Ovaj procenat pada na 57 kada je reč o obaveštavanju o promenama u određenim poslovnim ulogama. Osim toga, samo 54% ispitanika smatra da je njihova organizacija dobra ili odlična u uključivanju zaposlenih koji će biti zahvaćeni promenama u proces donošenja odluka. Dakle, gotovo polovina kompanija ne uspeva da ostvari adekvatnu komunikaciju o uticaju ključnih tehnoloških promena.\nAko organizacije žele da se pripreme za ostvarivanje prednosti od tehnološke transformacije, radnici moraju da budu spremni. Samo 65% ispitanika veruje da je njihova organizacija dobra ili odlična u obuci zaposlenih za korišćenje tehnologije, a samo 47% smatra da su njihove organizacije dobre u prekvalifikaciji zaposlenih koji bi mogli da postanu tehnološki višak. U okruženju u kom 60% evropskih radnika veruje da su njihove organizacije dobre ili odlične u regrutovanju novih zaposlenih, naše istraživanje ukazuje na moguću budućnost u kojoj kompanije nabavljaju veštine, a ne razvijaju ih. Na radnom mestu koje se ubrzano menja, od ključnog značaja bi moglo da bude pružanje podrške postojećim zaposlenima tokom perioda prilagođavanja, dok se istovremeno zapošljavaju novi pojedinci.


U pripremi prva UNDERGROUND ENCIKLOPEDIJA | Hardwired Magazine\nKako je do podataka o mnogim bendovima koji su se bavili underground žanrovima kod nas teško doći, redakcija HARDWIRED MAGAZINA rešila je da pokrene jedan projekat koji će se raditi narednih nekoliko godina. U pitanju je prva UNDERGROUND ENCIKLOPEDIJA koja će obuhvatiti metal, punk i hardcore bendove koji su radili na teritoriji Srbije od kraja sedamdesetih godina pa do danas.\nGlavni pokretači projekta su dvojica urednika Hardwired magazina, Marko Ristić i Jovan Ristić, dok će našoj redakciji u ovom projektu pridružiti Miroslav Stašić – Stale, muzičar i novinar iz Vrnjačke Banje.\nIdeja ovog projekta jeste da se popišu svi bendovi, izdanja, fanzini, festivali, kao i sve ono što je pravilo okosnice u okviru ova tri žanra. „Svesni smo da ovo nije lak posao i da će nam za kompletiranje ovog projekta trebati nekoliko godina. Neverovatno je što se niko do sada nije potrudio da na jednom mestu sabere sve ono što se dešavalo na toj famoznoj underground sceni, a verujte mi, bilo je tu dosta bitnih momenata koji ne smeju da ostanu rasuti. Naša ideja jeste da saberemo sve što možemo i da se potrudimo da uradimo jednu ozbiljnu knjigu koja će imati specijalno mesto kod svakoga ko želi da se bolje upozna sa underground scenom sa naših prostora“ rekao je Marko Ristić.\nOno što je bitno, jeste da trojica autora imaju ideju da ovo urade prvo u „hard copy“ izdanju, dakle u obliku knjige. Svesni smo da je danas digitalno doba, pa postoji i ideja o pokretanju specijalnog odeljka Hardwired portala koji će se baviti ovom temom, ali to se neće desiti dok se ne završi izdanje u obliku knjige.\nZa sada je popisano preko 1500 bendova, ali su autori svesni da su tek zagrebali ovaj posao. Ovom prilikom želimo da pozovemo sve one koji žele da pomognu svojim materijalima da budu slobodni da pošalju predloge, biografije, fotografije, omote, fanzine i ostalo putem maila enciklopedija@hardwiredmagazine.com i time pomognu u pravljenju ovog dela.\nEnciklopedija Hardwired Hardwired Magazine\nBABYMETAL iznenadili fanove novom pesmom\nBend BUKOWSKI najavljuje EP, uskoro premijera spota


postupak prijema u yuta internacionalni chapter 26\n“YUTA Internacionalni chapter” ima za cilj međusobno uspostavljanje saradnje sa turističkim agencijama i drugim turističkim i komplemenetarnim delatnostima u svetu.\nČlanovi ovog Chaptera mogu biti i hotelijeri, saobraćajne firme i druge delatnosti, aosicijacije i organizacije turističke privrede a sve u funkciji podizanja nivoa kvaliteta, povećanja obima saradnje i turističkog prometa članica YUTE.\nUvereni smo da zajedno možemo više i bolje i zato sa posebnim zadovoljstvom očekujemo Vaše aktivno članstvo u YUTA.\nKandidat za članstvo u ovom Chapteru uz zahtev za prijem (na svom memorandumu), po pravilu prilaže (u elektronskoj ili pisanoj formi):\nPopunjenu Prijavu za YUTA Internacionali Chapter (Obrazac br. 1),\nKopiju o registraciji firme nadležnog organa,\nIzjavu o prihvatanju odredaba Statuta udruženja i drugih opštih akata YUTA (Obrazac br. 2.)\ndokaz o izvršenoj uplati troškova razmatranja zahteva u iznosu od 800,00 din.\nNakon pozitivne odluke o prijemu, podnosilac zahteva, uplaćuje godišnju redovnu članarinu koju utvrđuje Upravni odbor na predlog direktora.\nZa sve dodatne informacije molim kontaktirajte telefone broj 011/3228-686, 3228-687, ili e-mail: yuta@yuta.rs.


Firmi bliskoj Andreju Vučiću novi ugovor na 15 miliona za srećnu i uspešnu 2021. - Jutarnje.rs\nFirma Invictus Media d.o.o koja se dovodila u vezu sa bratom predsednika Srbije Andrejem Vučićem, potpisala je ugovor sa JKP Gradska čistoća o sprovođenju promoedukativne kampanje o reciklažnoj delatnosti – u vrednosti od 15 miliona dinara. Ovo je samo nastavak saradnje, jer je ista firma za istu delatnost prošle godine dobila 10 miliona dinara.\nKako pokazuje Odluka o dodeli ugovora, “usluga sprovođenja promoedukativne kampanje o reciklažnoj delatnosti prema idejnom rešenju vizuelnog identitea reciklažne delatnosti dodeljuje se ponuđaču Invictus media d.o.o Beograd”. Nabavka je predviđena Planom javnih nabavki za 2020. godinu, a njena vrednost iznosi 15 miliona dinara.\nRedakcija portala Nova.rs poslala je JKP Gradska čistoća zahtev da obrazlože šta ova saradnja tačno podrazumeva, ali do objavljivanja ovog teksta odgovore nismo dobili.\nINVICTUS MEDIA D.O.O\nPrethodni tekstKoje automobile su Srbi kupovali: Kako je pandemija uticala na tržište\nSledeći tekstTRENER ZVEZDE POSLE DEBAKLA U RUSIJI: Ovo je sramota!


Otišao da se pozdravi sa Halilhodžićem i ostalima: Nestao avion sa novim igračem Cardiffa – Sport Centar Otišao da se pozdravi sa Halilhodžićem i ostalima: Nestao avion sa novim igračem Cardiffa – Sport Centar\nFrancuski i engleski mediji jutros donose uznemirujuće informacije o novom fudbaleru Cardiffa.\nEmiliano Sala (28) odletio je u Nantes pozdraviti se s donedavnim saigračima i trenerom prije definitivnog odlaska u Cardiff. Za klub u vlasništvu Vincenta Tana je potpisao proteklog vikenda uz rekordnu odštetu od 17 miliona eura te tako postao najskupkji fudbaler velškog tima.\nArgentinski napadač i najbolji golgeter kluba koji vodi Vahid Halilhodžić, strijelac 13 golova od početka sezone, koji su mu omogućili transfer u Premiership, nakon toga se ukrcao u avion koji je nestao između Francuske i Engleske.\ncardiff cityemiliano salanantesvahid halilhodzicvincent tan\nFrancuz o Ćiri Blaževiću: Bio je diktator, kažnjavao je igrače ako ne odigraju kako je on zamislio\nHalilhodžić se već “bacio” na posao: Bh. stručnjak objavio svoj prvi spisak marokanske reprezentacije\nPoznati detalji ugovora: Vahid Halilhodžić će biti najplaćeniji selektor na kontinentu\nUspješni pregovori: Vahid Halilhodžić od četvrtka zvanično novi selektor Maroka


Mirović i Dodik o unapređenju saradnje Vojvodine i Srpske | TV KANAL 9 NOVI SAD\nNaslovna KOMŠIJE BIH Mirović i Dodik o unapređenju saradnje Vojvodine i Srpske\nMirović i Dodik o unapređenju saradnje Vojvodine i Srpske\nIgor Mirović primio je juče predsednika Srpske Milorada Dodika.U razgovorima je istaknuta tradicionalnim vezama Vojvodine i Republike srpske, kao i o unapređenju saradnje u brojnim oblastima.\n„Vojvodina, kao najrazvijeniji deo Republike Srbije, uvek će podržavati Republiku Srpsku u njenim nastojanjima da se sačuva, i da odbrani svoja prava. Bilo je teških dana za Srpsku u prošlosti, kao i ne manje teških danas, ali bez obzira na sve, ona uvek može da računa na podršku AP Vojvodine“, istakao je predsednik Pokrajinske vlade Igor Mirović nakon prvog zvaničnog susreta s predsednikom Republike Srpske Miloradom Dodikom.\nMirović i Dodik su razgovarali o modelima saradnje AP Vojvodine i Republike Srpske, sa ciljem da se u svim oblastima života i rada ta saradnja unapredi. U razgovoru je istaknuto da mogućnosti za saradnju postoje u oblastima privrede, zdravstva, obrazovanja, kao i turizma i energetike.\nPredsednik Pokrajinske vlade je izrazio zadovoljstvo zbog prve zvanične posete predsednika Dodika Pokrajinskoj vladi, istakavši da pokrajinska administracija posetama zvaničnika iz Srpske pridaje veliki značaj.\nMirović je dodao da je sa predsednikom Srpske razgovarao o mogućnostima unapređenja privredne saradnje, koja će podstaći razvoj lokalnih samouprava na teritoriji Srpske, ali i o saradnji koja treba da podstakne razvoj i u drugim segmentima, kao što je izgradnja određenih infrastrukturnih pravaca.\nOcenivši da je Srpska mnogo učinila u realizaciji određenih investicija u oblasti putne privrede, Mirović je kazao da su u pripremi projekti koji strateški treba da povežu Srbiju u Srpsku, odnosno AP Vojvodinu i Srpsku, jer je ogromna privredna razmena na toj relaciji, te da će to sigurno biti zajednički zadatak u budućnosti.\nKako je Mirović naveo, tokom susreta razgovaralo se i o saradnji univerziteta i klinika. On je naglasio da nije zadovoljan načinom na koji funkcioniše lečenje građana Srpske u Vojvodini, te da će se tu otvoriti pitanje odnosa našeg Fonda za zdravstvo, jer je namera da se kroz određene kriterijume građanima iz Srpske, koji to žele, omogući lečenje u Novom Sadu.\n„Vojvodina će uvek na Srpsku gledati kao na svoju državu, kao na nekoga koga će uvek i u svemu bezrezervno podržavati“, ponovio je na kraju Mirović dodajući da su AP Vojvodina i Srpska povezane kako kroz istoriju stvaranja Srpske, tako i kroz današnje kontakte ljudi koji žive i koji posluju na obe stare.\nPrethodni tekstVučić s Putinom u Moskvi, ekonomska saradnja u fokusu


Rabljeni Kärcher mic34 vozila za prijevoz opreme za rad oglasi za prodaju - Mascus Hrvatska\nVi ste ovdje: Mascus Hrvatska > Komunalni strojevi > Kärcher > Kärcher mic34\nRabljeni Kärcher mic34 vozila za prijevoz opreme za rad\nOvdje je kompletna lista polovnih Kärcher mic34, MIC 34 C, MIC 34 vozila za prijevoz opreme za rad za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Kärcher mic34, MIC 34 C, MIC 34 vozila za prijevoz opreme za rad koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji Kärcher mic34, MIC 34 C, MIC 34 vozila za prijevoz opreme za rad.\nMascus je najveće trzište na internet za kupoprodaju polovnih mašina u kategoriji Kärcher mic34, MIC 34 C, MIC 34 vozila za prijevoz opreme za rad i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.